“Takut Terlajak Sampai Rumah Jiran” – Bersenam Guna ‘Sliding Board’, Undang Komen Lucu Netizen

Salah satu video senaman yang dikongsikan oleh seorang guru pendidikan jasmani di TikTok baru-baru ini menjadi tumpuan dan perhatian ramai kaum hawa.

Melihat video yang dimuatnaik cikgu sukan yang dikenali dengan nama Nina Nadira ini, ia mendapat pelbagai respon yang positif. Berdasarkan rakaman tersebut, guru sukan ini bersenam dengan menggunakan tikar senam yang dikenali sebagai fitness sliding board.

Menurut perkongsian cikgu Nina, dia gemar melakukan senaman di rumah kerana dapat menjimatkan masa, wang dan paling penting dapat memakai apa saja yang disukai di rumah dengan bersenam menggunakan tikar unik ini.

Kedut-kedut sebab sy lipat nanti bila lama2 dia akan hilang bekas lipatan tu, my fav toys and hampa pun akan rasa nanti 🫶🏻 #InspiredAwesomeLife #tiktoksports #fittok #forgirl #forman #forall #fitness #lifestyle #turunberat #tiktokmalaysia #weightloss #workoutroutine #workout #athomeworkout #savesmoney #workoutchallenge #viral #skating #tiktokshop #racuntiktok

Video yang dikongsikan guru sukan ini menjadi tumpuan kaum hawa, dan berdasarkan tinjauan Murai rata-rata ramai warganet memberi pelbagai respon serta komen yang lucu dan mencuit hati diruangan komen TikTok.

“Risau nanti kalau tergelongsor terus terbaring dan terus tertidur hahaha.”

“Macam best.. Tapi saya takut terlajak sampai rumah jiran.”

“Banyak betul barang teracun tapi tu lah duit pula tak teracun.” Komen warganet

“Hehehe bila tengok ni, kagum betul dengan akak ni. Lepas tu auto tergelak bila terbayang buat sendiri. Terus tersembam ke tepi.”

“Berapa meter yang ni?? Panjang-panjang takut ke rumah jiran juga.”

“Kalau aku beli pun, guna 3 hari je. Hari ke 4 dah terlipat cantik dalam stor.” Komen mereka

“Ni kalau beli kena beli 2 ni. Beli 1 nanti kena rebut dengan anak.”

“Ni kalau saya, baru nak slide kiri atau kanan dah eh eh eh gedebuk jatuh.”

“Main ice skating dekat rumah.” Komen mereka lagi

“Alahai seronok nya tengok akak ni buat, tapi nak buat sendiri malas.”

“Risau slide slide terus ke bilik tidur, terbaring, terpeluk bantal, tertidur.”

“Kalau saya kak, tergelongsor sampai ke tilam lepas tu terus tertidur.” Komen warganet

Menarik betul, slide di rumah dah cukup tak perlu berlari dekat luar rumah masa musim hujan macam ni ya. Ada yang dah cuba ke?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Menyanyi Atas Awan Pun Sedap” – Video Daiyan Trisha ‘Terbang’ Curi Perhatian Ramai

Perkongsian video selebriti terkenal, Daiyan Trisha ketika bercuti di Switzerland mencuri perhatian ramai.

Manakan tidak, Daiyan kelihatan menikmati momen indah ketika dia terbang menggunakan luncur layar (paragliding) di awan biru sambil menyanyi lagu ‘I Believe I Can Fly”.

Video tersebut dirakam oleh pengendali luncur layar bernama Chrigel yang terbang bersama Daiyan.

Menjengah ruangan komen di akaun TikTok Daiyan Trisha itu, rata-rata netizen meninggalkan respon berbeza. Ramai juga yang berasa teruja melihat pengalaman Daiyan, tidak kurang juga yang memuji suaranya yang kedengaran sedap meskipun menyanyi di awan tigggi.

“Feeling abang dekat belakang dapat hiburan free daripada Daiyan.

“Ya Allah, Daiyan boleh menyanyi, kalau aku dah menangis.

“Nyanyi atas awan pun sedap,” antara komen netizen.

♬ original sound – Daiyan Trisha – Daiyan Trisha

Setakat artikel ini ditulis, perkongsian video tersebut mendapat tontonan melebihi 200,000 selepas sekitar empat jam dimuat naik.


Ibu Aida Aris Meninggal Dunia

Ibu kepada pelakon Aida Aris, Siti Khadijah Abu Sujak telah menghembuskan nafas terakhir, pada jam 10.40 pagi hari ini, (Selasa).

Berita duka itu dikongsi oleh rakan industri, Sharifah Shahirah menerusi entri di akaun Instagram miliknya.

“Sedekahkan Al-Fatihah, ibu kepada @aidaaris_ baru saja menghembuskan nafasnya jam 10.40 pagi tadi. Semoga dipermudahkan urusan dan ditempatkan dalam kalangan orang beriman,” kongsinya.

Ruangan komen perkongsian itu dipenuhi ucapan salam takziah dan kata-kata semangat daripada rakan-rakan industri dan wargamaya.

A post shared by Shiera Al-Khaired (@shieraijoy)

Memetik laporan mStar, Allahyarham meninggal dunia pada usia 84 tahun. Aida melihat ibunya tidak bernafas di ruang tamu kediaman mereka sebelum dibawa ke klinik berhampuran dan diberikan bantuan pernafasan (CPR) selama 45 minit.

Bagaimanapun, takdir Allah SWT sudah tertulis, ibunya tidak dapat diselamatkan dan kemudian disahkan meninggal.

Difahamkan, Allahyarham dimasukkan ke hospital dua bulan lalu kerana mengalami paru-paru berair dan dibenarkan pulang selepas tahap kesihatannya pulih.

Salam takziah daripada Murai MY kepada Aida Aris sekeluarga, semoga roh ibunya dicucuri rahmat Allah SWT.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Suami Lufya Kini Milik Julia Farhana

Bekas suami kepada pelakon Lufya Omar, Dr Che Hafiz telah menamatkan status dudanya apabila selamat diijabkabul dengan pelakon Julia Farhana pada 14 Disember lalu.

Hafiz dan Julia berkongsi beberapa foto sekitar majlis pernikahan mereka hari ini di Instagram beserta pemberitahuan.

Menurut Hafiz, majlis yang diadakan di sebuah hotel di ibu kota itu diadakan secara kecil-kecilan dan dihadiri oleh keluarga terdekat kedua belah pihak.

“Assalamualaikum WBT buat semua, Alhamdulillah sesi Akad Nikah (Ijab Kabul) saya dan juga isteri @juliafarhanamarin telah selesai dan berjalan dengan lancar.

“Di sini, saya ingin memohon maaf kerana tidak memberi sebarang jemputan di atas sebab sesi akad nikah ini hanya dihadiri oleh keluarga terdekat kedua belah pihak.

“Saya juga memohon agar sahabat-sahabat semua dapat mendoakan semoga saya dan juga isteri menjadi pasangan yang sentiasa mendapat keberkatan-Nya hingga ke Jannah,” tulis Hafiz.

Menjengah ke ruangan komen entri berkenaan, rata-rata warganet, tidak ketinggalan rakan-rakan industri hiburan mengucapkan tahniah kepada pasangan pengantin baru itu.

A post shared by Dr Che Hafiz (@drchehafiz)

Sementara di Instagram Julia, dia dilihat memohon maaf kerana tidak mengundang rakan-rakan dan pihak media ke majlis ijab kabul mereka.

A post shared by Julia Farhana Marin (@juliafarhanamarin)

Terdahulu, Hafiz dan Julia, keduanya mengunci mulut apabila dikatakan menjalin hubungan cinta.

Hafiz pernah mendirikan rumah tangga bersama Lufya pada November 2016. Hasil perkongsian hidup, mereka memiliki seorang cahaya mata, Laana Haura yang kini berusia 5 tahun.

Namun, rumah tangga yang dibina mereka menemui titik noktah apabila bercerai di Mahkamah Rendah Syariah Daerah Petaling, Shah Alam pada 17 Jun 2020.


Suria FM Menang Anugerah Media Pelancongan Kreatif Terbaik

Buat pertama kali, Suria FM mencatat sejarah memenangi anugerah Media Pelancongan Kreatif Terbaik pada Majlis Anugerah Industri Pelancongan Malaysia 2022 yang berlangsung di The Royale Chulan Hotel Kuala Lumpur pada 16 Disember 2022 (Jumaat) lalu.

Menurut Pengurus Besar Suria FM, Roslinda Abd Majid atau DJ Lin, beliau berasa teruja dan pada masa yang sama meluahkan rasa syukur di atas pengiktirafan yang cukup bermakna buat Suria FM setelah 15 tahun bertapak di industri radio tanah air.

“Kami di Suria FM ingin mengucapkan ribuan terima kasih buat Persatuan Agensi Pelancongan Malaysia (MATA), Santai Travel dan beberapa rakan kerjasama lain seperti Islamic Tourism Centre, Tourism Malaysia, MiTDA kerana memilih Suria FM sebagai pemenang bagi anugerah berprestij pada kali ini.

Pengiktirafan ini akan menjadi satu batu loncatan buat Suria FM untuk terus membantu dan mempelopori sektor pelancongan di Malaysia dengan menghasilkan lebih banyak kandungan video yang kreatif di samping mempromosikan industri pelancongan seperti makanan, perhotelan dan sebagainya di stesen radio kami,” katanya.

Di samping itu, Dato’ Dr. Hj Mohd Khalid Harun, Presiden Persatuan Agensi Pelancongan Malaysia (MATA) berkata, lebih 60 penggiat industri pelancongan dinobatkan sebagai pemenang Anugerah Industri Pelancongan Malaysia 2022 (Malaysia Tourism Industry Award 2022) dan Anugerah Industri Pelancongan ini adalah anugerah kemuncak industri pelancongan yang mengiktiraf semua penggiat industri Malaysia dalam menjayakan aspirasi pelancongan negara.

“Anugerah ini juga adalah penanda aras untuk menuju kecemerlangan industri pelancongan kita”, ujarnya.

A post shared by DJ LIN (@djlinsuriacinta)

Disamping itu, pada 14 Disember 2022 (Rabu) lalu, Suria FM telah menganjurkan #GrandstandSuria E-Sukan Piala Dunia 2022 bertempat di Cyberatorium, Menara Star yang dihadiri lebih 100 orang tetamu. Program julung kali ini diadakan oleh Suria FM bersempena Piala Dunia 2022 yang berlangsung di Qatar juga dalam usaha melebarkan sayap digital Suria ke platform ‘gaming’ disamping menjadi inisiatif untuk mendekati pendengar setia Suria yang sentiasa menyokong Suria FM melalui saluran digital dan media sosial Suria Malaysia.

#GrandstandSuria E-Sukan Piala Dunia 2022 ini telah dimeriahkan lagi dengan perlawanan secara atas talian yang dibarisi oleh penyampai Suria FM iaitu Ajak, Shuib,Tyzo serta selebriti tanah air seperti Luqman Podolski, Akim Ahmad, Tomok, Jaa Suzuran, Eric Floor 88 dan ramai lagi!

“Jumlah tontonan live E-Sukan ini telah mencatat lebih 3000 tontonan di seluruh platform media sosial Suria FM. Kami sangat teruja dengan sambutan baik daripada selebriti tanah air dan sokongan peminat Suria FM yang menyokong dan menonton perlawanan E-Sukan Piala Dunia Suria 2022. Selain itu, kami di Suria FM juga dalam perancangan untuk mengembangkan program E-sukan ini ke pelbagai cabang seperti permainan konsol yang lain dan tidak hanya tertumpu kepada bola sepak sahaja” ujarnya.

Edisi julung kali ini telah dimenangi oleh Luqman Podolski yang mengalahkan Putu Ceri dari Kugiran Masdo melalui penentuan sepakan penalti. Tempat ketiga dimenangi oleh Tomok yang menewaskan Amir Floor 88 dan sebagai tanda penghargaan, para pemenang dianugerahkan piala khas Grandstand Suria dan cenderahati barangan esklusif Suria FM seperti Jersey Suria edisi terbaru bersempena Suria 15 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Penipu Akan Selalu Jadi Penipu, ‘Good Luck’ Kalian Berdua’- Puteri Sarah

Kemelut rumah tangga yang dilalui oleh pelakon, Puteri Sarah dan pengarah serta pengarah terkenal, Syamsul Yusof masih menjadi persoalan di kalangan peminat.

Jelas Puteri Sarah menerusi Insta Stories, wanita berkenaan telah membuat pengakuan kepadanya bahawa dia mempunyai hubungan dengan Syamsul Yusof pada sehari sebelum dia melahirkan anak perempuannya, Sumayyah.

“Apa yang saya tahu ia berlaku SEHARI sebelum Sarah melahirkan Sumayyah. Kejamkan manusia?

Orang sekeliling kita kadangkala boleh jadi sangat narsisistik dan manipulatif. Semoga 2023 dapat bongkar semua. I’m totally done, hypocrites!.”-Tulis Puteri Sarah

Dalam pada itu, Puteri Sarah turut memuatnaik DM (Direct Message) oleh seorang netizen yang menyatakan bahawa wanita yang dikatakan telah menganggu rumah tangganya itu telah berkahwin suaminya, Syamsul Yusof.

“Akak, my friend bagitahu Ira Kazar tu dah married to your husband.”-Tulis seorang netizen

Pada Oktober lalu, Puteri Sarah menyatakan bahawa dia tidak akan berdiam diri selagi yang bersalah belum ditangkap. Akui kes mahkamah sememangnya mengambil masa yang lama. Puteri Sarah mengatakan bahawa tarikh perbicaraan oleh Mahkamah Sivil akan berlangsung pada tahun 2023 ini.

Sekadar info, Syamsul Yusof dan Puteri Sarah telah berkahwin pada 8 Mac 2014. Hasil perkngsian hidup, pasangan ini dikurniakan dia cahaya mata iaitu Syaikhul Islam, dan Sumayyah.

Sama-sama kita doakan agar keadilan dapat ditegakkan…


Anak Perempuan Dapat Komen Lucah Di Media Sosial, Dr Amalina Bakal Ambil Tindakan Undang-Undang?

Personaliti terkenal dan pakar bedah kelahiran Malaysia yang menetap di United Kingdom, Dr Amalina Bakri tampil bersuara terhadap segelintir netizen yang berani membuat kenyataan lucah terhadap anak perempuannya, Arabella Mia yang baru berumur 9 minggu.

Menerusi ciapan di Twitter, Dr Amalina menyatakan bahawa perkongsian ilmu medikal di media sosial mengenai adakah servis sunat bayi perempuan di UK itu telah diambil oleh media tabloid tempatan untuk menjadi bahan berita.

“Saya banyak membuat Q&A untuk berkongsi ilmu medikal kepada followers saya. Kenyataan yang saya buat di sesi Q&A di instagram telah menjadi viral apabila kenyataan saya menjawab soalan daripada ‘follower’ diambil oleh penulis artikel tabloid untuk menjadi bahan berita mereka.”-Ciapan Dr Amalina

Akui tidak terkesan jika kata-kata negatif ditujukan kepada dirinya, namun Dr Amalina akui ia satu tindakan yang melampaui batas apabila anak perempuannya yang tidak mempunyai dosa turut menerima kenyataan berbaur lucah di media sosial. Jelas Dr Amalina, beliau kini dalam proses mengambil tindakan undang-undang agar menjadi pengajaran buat semua orang.

“Untuk makluman, saya dalam proses untuk mengambil tindakan undang-undang supaya menjadi pengajaran kepada semua. Saya juga ingin menegur penulis-penulis artikel yang suka membuat headline clickbait atau mengambil berita remeh-temeh dari IG saya untuk disensasikan dan menggalakkan orang Melayu Islam bergaduh, memfitnah sesama sendiri. Dimanakah etika anda?.”-Ciapan Dr Amalina

Di akhir ciapannya, beliau turut menitipkan harapan agar perkara ini mendapat perhatian oleh pihak yang berwajib.


“Makin Gemuk, Patut Laa…”-Janna Nick Jadi Mangsa Body Shaming Lagi?

Pelakon dan pengacara terkenal , Janna Nick sebelum ini pernah meluahkan rasa sedih apabila digelar gemuk dan memiliki peha yang besar sehingga pernah terfikir untuk melakukan pembedahan bariatrik.

Terkini, Janna sekali lagi menjadi mangsa body shaming oleh seorang netizen yang menyifatkan Janna semakin gemuk, menjadi punca teman lelakinya, Dinie Schatzmann ‘larikan diri’.

“Makin gemuk patutla jantan tu lari.”-Komen seorang netizen

Tidak berdiam diri, Janna kemudian menjelaskan bahawa tubuh badannya itu sejenis yang mudah untuk kembali naik dan menurunkan berat badan.

“Everytime. Hmm kita sejenis kembang kecut. Nak kecut sekejap nak kembang pun sekejap.

Tapi takpe..Orang prihatin. So kita exercise la eh. Gemuk boleh kurus..Tak ada masalah ❤. Bagi saya 1 week okay.”-Tulis Janna

Tinjauan Murai MY di ruangan komen mendapati rata-rata netizen tampil meluahkan rasa berang terhadap komen negatif netizen itu, malah ramai yang turut memberikan kata-kata semangat buat Janna agar tidak menghiraukan komen-komen negatif yang ditujukan padanya.

“Bertudung litup tapi mulut longkang. Longkang rumah aku pun wangi lagi dari mulut dia.”

“Yang komen tu pun tak pakai otak ya bila buat ayat.”

“Peduli beb. Awak tu cantik beb, orang dengki ni bukan sampai mana pun. Enjoy life, tak payah stress. Aku pulak yang emo.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hero Yang Orang Tak Tahu”- Rozita Ibrahim Bantu Petugas Tanah Runtuh Batang Kali?

Misi mencari dan menyelamat mangsa tanah runtuh Father’s Organic Farm, Batang Kali masih diteruskan sehingga ke hari ini. Ramai petugas-petugas awam yang terlibat bertungkus-lumus berusaha mencari mangsa yang masih lagi tidak ditemui akibat tragedi malang tersebut.

Pastinya bukan mudah buat petugas yang harus berhempas-pulas sehari suntuk menjalankan misi menyelamat dan mencari mangsa, namun perkongsian video milik salah seorang petugas awam di TikTok mendapat perhatian warganet dan juga lensa Murai.

Video perkongsian akaun milik @mizan_penang ini, menunjukan rakaman barisan petugas awam berehat di Rumah Hutan milik usahawan terkenal Bonda Rozita Ibrahim dan menulis coretan diruangan kapsyen buat usahawan jamu tersebut.

“Terima kasih Bonda Rozita sediakan tempat rehat, berteduh untuk kami berehat dan sediakan makanan yang sedap kepada para petugas.

Terbaik Bonda Rozita dan juga staf Rumah Hutan. Semoga diperluaskan rezeki dan semoga dipermudahkan misi pencarian..” Tulisnya

Terima Kasih Bonda Rozita sediakan tempat rehat berteduh untuk kami berehat dan sediakan makanan yg sedap kepada para petugas,terbaik Bonda rozita dan jugak staff Rumah Hutan☺Semoga diperluaskan rezeki🤲🏻🫡 dan semoga dipermudahkan misi pencarian 9 mangsa lagi yang masih belum ditemui🤲🏻🤲🏻🤲🏻😢 #rumahhutanbondarozita #bondarozitaibrahim #batangkaliselangor #tanahruntuh #fyp #trageditanahŕuntuh #FRU #PDRM

♬ suara asli – Maher Zain Indonesia Fans 🇲🇨 – Maher Zain Indonesia Fans 🇲🇨

Melihat video yang dikongsikan oleh petugas awam tersebut, rata-rata warganet terpegun dan menitipkan pelbagai ucapan serta doa buat Bonda Rozita dan juga buat para petugas awam yang sedang berusaha mencari mangsa tanah runtuh diruangan komen.

“Alhamdulillah Allah datangkan hamba yang baik yang ikhlas. Semoga Allah permudahkan segala urusan tuan dan petugas-petugas.”

“Terima kasih bonda sediakan kemudahan dan makanan untuk hero-hero kita (petugas penyelamat). Semoga dipermudahkan urusan semua pihak yang terlibat.”

“Hero yang orang tak tahu.” Komen mereka

“Alhamdulillah.. Terima kasih bonda, terima kasih petugas penyelamat. Kami rakyat Malaysia hanya mampu berdoa, moga dimudahkan urusan.”

“Syukur alhamdulillah. Terima kasih bonda. Semoga dipermudahkan segala urusan.” Komen mereka lagi

“MasyaAllah. Bonda insan hebat. Semoga Allah permudahkan segala urusan pencarian.”

“Bagus bonda ni satu aku hormat. Dia tak kecoh pun dia buat semua ni. Orang lain yang buka cerita.”

“Baru semalam baca dia sedih sikit resort terpaksa tutup untuk beri laluan kepada pihak berkuasa. 400k gaji perlu dibayar kepada staf, tapi dia bagus sangat.” Komen warganet

Dalam pada itu, ada juga warganet yang bertanya kepada petugas awam ini, sama ada lokasi tragedi dekat dengan pusat urutan tradisional Rumah Hutan milik usahawan ini diruangan komen. Berdasarkan jawapan balas yang diberikan, lokasi kejadian dan Rumah Hutan berdekatan.

“Dekat ke rumah hutan bonda dengan tempat kejadian tanah runtuh?” Soal warganet

“Lebih kurang 10 minit. Kawasan dekat tempat kejadian sangat terhad, ni bonda bagi kami tempat berehat.” Jelas petugas awam ini

Apa pun Murai mendoakan agar misi mencari mangsa tanah runtuh dipermudahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Yang Tak Tahu Bella Astillah & Wani Kayrie Bersaudara?

Siapa sangka perkongsian video milik Bella Astillah di TikTok bersama Wani Kayrie membuatkan warganet terpegun dengan hubungan yang terjalin antara mereka berdua.

Melihat video yang dikongsikan pelakon dan penyanyi manis ini, Bella menunjukkan rakaman sebalik tabir di mana dia bersama Wani melakukan latihan nyanyian untuk bersembahan bagi program nyanyian realiti tv Famili Duo musim kedua.

Rakaman yang dikongsikan ini juga memaparkan kerja keras yang dilakukan Bella bersama Wani, bagi menjayakan pentas nyanyian mereka buat minggu pertama Famili Duo.

Berdasarkan video yang dikongsikan, kedua-dua wanita asal Sabah ini mendapatkan tunjuk ajar dan berguru dengan Marsha Milan. Apatah lagi kedua-dua selebriti ini membawa lagu popular Sumandak Sabah, nyanyian asal Marsha Milan dan Velvet Aduk.

Alhamdulillah done for week 1! Terima kasih yang support #TeamBellaWani 🥰 Bella appreciate sangat! Jangan lupa UNDI KAMI ❤

Video yang dikongsikan ini mendapat perhatian warganet dan menariknya, berdasarkan tinjauan Murai diruangan komen di TikTok ada segelintir peminat selebiriti jelita ini baru mengetahui bahawa Bella dan Wani rupanya miliki tali persaudaraan.

“Apa maksud Famili Duo, adakah Bella dan Wani ada kaitan keluarga? Apa-apa pun semoga berjaya mandak mandak” komen mereka

“Sepupu ke apa? Baru tahu Wani ni sabahan”

“Tahniah, semoga terus berjaya sampai ke final. Baru tahu si Wani orang Sabah dan sepupu Bella” komen mereka lagi

Persembahan bagi minggu pertama Famili Duo yang berlangsung pada 18 Disember 2022 (Ahad) lalu cukup meriah, apatah lagi pasangan Bella dan Wani berjaya dinobatkan sebagai juara mingguan yang pertama dan membawa pulang hadiah wang tunai sebanyak RM10k.

Sekadar info, Famili Duo merupakan program nyanyian realiti yang menampilkan gandingan selebriti bersama ahli keluarga mereka sendiri. Dalam program ini, setiap pasangan akan bersaing mengikut tema nyanyian yang telah ditetapkan.

Pasangan peserta di adili dan di nilai dari segi nyanyian serta persembahan pentas, berdasarkan dua faktor ini panel juri memegang 80 peratus kuasa bagi memberi markah kepada pasangan peserta dan lagi 20 peratus adalah dari undian penonton.

Setiap minggu, pasangan yang berjaya menduduki tempat pertama akan membawa pulang hadiah RM10k dan dinobat sebagai juara mingguan. Pasangan yang berjaya mara ke finalis, akan berpeluang merebut wang hadiah sebanyak RM100,000.


“Vibes Wednesday Dah Ni” – Transformasi Hayla Jadi Tumpuan Netizen?

Fenomena siri komedi popular Wednesday masih melekat dikalangan yang menonton rancangan tersebut, dan pastinya watak utama siri berkenaan, Wednesday Addams menjadi perhatian seantero dunia.

Terbaru, transformasi puteri kesayangan pasangan selebriti Wawa Zainal dan Aeril Zafrel, iaitu Hayla Maghfirahtul Adzkiyaa sebagai Wednesday menjadi tumpuan ramai di TikTok.

Video yang dikongsikan Wawa di akaun TikTok nya mendapat perhatian warganet, rakaman yang memaparkan Hayla yang mengenakan solekan serta gaun hitam bertemakan gaya ala Wednesday sambil menari itu mencuri perhatian ramai.

Murai meninjau diruangan komen, rata-rata ramai yang memuji kecomelan Hayla dan memberi pelbagai respon serta pandangan tentang transformasi puteri kesayangan Wawa Zainal dan Aeril Zafrel ini sebagai Wednesday Addams.

Melihat komen yang diberikan warganet, ada juga yang mengatakan Hayla seperti Annabelle dan ada juga yang memberi nama gelaran yang lain pada anak perempuan pasangan selebriti ini.

“Vibes Wednesday dah ni.. Hok ni Thursday pula”

“Ni bukan Wednesday, ni Annabelle. Comel sangat” komen mereka

“Okay ni, cun melecun Wednesday nya. Saya suka” komen mereka lagi

“Ni Tuesday ke Wednesday, mata tak berkelip”

“Ni Sunday ni. Nasib comel” puji warganet

Comel betul Hayla versi Wednesday Addams ni.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Patutlah Telur Habis’- Wanita Buat Replika Glob Pakai Kek Undang Bualan Ramai

Kalau cakap pasal kemeriahan krismas di luar negara sememangnya tidak disangkalkan lagi, memang cukup meriah dan mereka tidak sabar untuk menyambutnya dengan dipenuhi dengan ribuan salji. Namun, terdapat satu video seorang wanita membuat replika berbentuk Glob Krismas namun menggunakan kek. Namun , ia jadi kritikan. kenapa?

Sumber Facebook Cake Anything With Lara Mason, pemiliknya iaitu Lara Mason membuat sebuah Glob dengan menggunakan beratus-ratus kek untuk membuat tapak glob krismas yang bersaiz gergasi berukuran lebih besar dari beliau sendiri. Beliau terkenal dengan membuat pelbagai replika dengan menggukan kek, ia merupakan satu kepakaran yang beliau perolehi.

Rata-rata warganet kagum dengan kepakaran beliau dalam kreativiti menghasilkan sebuah replika dari kek ,  namun ada yang kurang enak dengan perkara tersebut. Ini kerana terdapat banyak sisa kek yang ditinggalkan dalam mengukur replika tersebut dan mungkin berlaku pembaziran. Manakala, pembuatan kek juga adalah terlalu banyak untuk menampung saiz Glob yang besar itu dan ia melibatkan bahan adunan kek digunakan adalah banyak.

Sekadar info, Lara Mason, 35, yang berasal dari Ireland Utara dan menetap di West Midlands, telah menjadi bintang media sosial berkat dalam penghasilan keknya yang sangat realistik dan bersaiz nyata.


Bertemu Peminat di PJPAC 1 Utama, Lee Jae Wook Puji Makanan Di Malaysia

Kemeriahan amat terasa dengan kehadiran pelakon korea yang namanya kian melonjak naik setelah membintangi satu drama bersiri di Platform Neflix yang telah pun berada di Malaysia untuk meramah mesra bersama para peminat dan beliau juga merupakan Duta Tourism Korea.

Pertubuhan Pelancongan Korea (KTO) dengan bangganya mengumumkan pelantikan pelakon Korea Selatan, Lee Jae Wook sebagai Duta Kehormat Pertubuhan Pelancongan Korea. Para peminat boleh berjumpa secara dekat di “Annyeong Kawan with Lee Jae Wook” pada 20 Disember 2022 di PJPAC 1 Utama.

Team Murai.MY berkesempatan menghadiri sidang media bersama Lee Jae Wook secara dekat dan merasai sendiri bagaimana rasanya pelakon yang digemari peminatnya hadir dan beratur untuk menyambut kedatangan pelakon tersebut.

Diadakan juga sesi soal jawab yang dijawab sendiri oleh beliau.

Emcee : Apa yang awak lihat persamaan antara Malaysia dan Korea ?

LJW : Yang pertama saya lihat adalah landscape dan alam semula jadi yang saya lihat mempunyai persamaan dengan korea. Kedua-duanya mempunyai landscape yang cantik. Namun, apabila saya datang Malaysia, saya cuba untuk makan makanan di sini, dan ia sedap.

Emcee : Pada pendapat awak sendiri jika  memperkenalkan Korea kepada Malaysia , apa yang tempat paling penting dan patut dilawati?

LJW : saya akan cadangkan ke Sungai Han, yang merupakan Sungai yang sangat cantik dan juga terdapat banyak perkara awak boleh buat disana. Namun, disana pada belah pagi dan malam mempunyai suasan yang yang berbeza. Saya galakkan untuk kalian pergi kedua-dua waktu tersebut untuk merasai kelainan dan perbezaannya.

Emcee : Apa makanan kesukaan awak di Korea ?

LJW : Saya suka macam sup-sup , tapi saya akan pilih jenis sup soya bean yang dinamakan Doenjang Jjigae kalau dicampurkan dengan nasi, ia sangat sedap.

A post shared by Murai MY (@muraimalaysia)

Lee Jae Wook membuat penampilan sulungnya dalam filem thriller fiksyen sains “Memories of the Alhambra (2018-2019) dan mengukuhkan lagi statusnya sebagai peneraju lelaki utama dalam drama fantasi terkenal Alchemy of Souls (2022).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shah Rukh Khan ‘Satu-Satunya’ Bintang India Yang Terpilih Dalam ’50 Pelakon Terhebat Sepanjang Zaman’

Datuk Shah Rukh Khan telah disenaraikan dalam Senarai 50 Pelakon Terhebat Sepanjang Zaman oleh Empire. The King of Hearts ini sekali lagi membuktikan bahawa dia adalah layak bergelar Raja Bollywood. Ini kerana dia menjadi satu-satunya bintang India yang menerima penghormatan yang luar biasa ini bersama selebriti ternama seperti Meryl Streep, Leonardo DiCaprio, Viola Davis, Robert De Niro, Marilyn Monroe, Natalie Portman, dan Heath Ledger antara lain.

Nak tahu bagaimana Majalah Empire ini membuat pemilihan. Majalah itu nampaknya meminta pembaca untuk mengundi pelakon terbaik kegemaran mereka sepanjang masa.

Antara karya dan watak terkenal Shah Rukh Khan disebut Devdas Mukherjee (Devdas), Rizwan Khan (My Name Is Khan), Rahul Khanna (Kuch Kuch Hota Hain), dan Mohan Bhargava (Swades).

Terdahulu, Pooja Dadlani, pengurus lama Shah Rukh Khan telah membuka ruang Instagramnya dan berkongsi berita indah itu dengan peminat. Berkongsi tangkapan skrin Shah Rukh Khan, Pooja menulis dalam kapsyen,

Tidak perlu dikatakan, peminat benar-benar gembira dan mereka pergi ke bahagian komen untuk menyatakan perkara yang sama. Seorang peminat menulis,

A post shared by Pooja Dadlani Gurnani (@poojadadlani02)

Dari segi projek, Shah Rukh mempunyai barisan filem yang menarik. Dia tidak lama lagi akan dilihat dalam filem Pathaan yang dinanti-nantikan, di mana dia akan bergandingan dengan Deepika Padukone dan John Abraham.

Diarahkan oleh Siddharth Anand, filem ini akan ditayangkan di pawagam pada 25 Januari 2023.


‘Doakan Kami Ya’- Isteri Dr Say Keguguran Kali Ke-2

Personaliti televisyen, Dr Say Shazril berkongsi khabar duka apabila isterinya mengalami keguguran.

Perkara itu dikongsi sendiri oleh Dr Say menerusi hantaran di Instagram buat orang ramai yang turut mengalami situasi yang sama sepertinya dan isteri, malah sangat mengalu-alukan kata-kata semangat oleh netizen.

“Bini sure emo saya cerita ni but i just wanna share it here in case semua orang di luar sana mengalami situasi yang sama seperti kami dan sekiranya korang ada motivating words, sangat-sangat saya alukan.

Jumaat minggu lepas, apa yang kami takutkan tiba. Bini turun darah . Agak banyak kuantitinya which means, bini keguguran untuk kali kedua. Semestinya dia sedih yang teramat tapi saya tahu Allah mempunyai perancangan yang lebih baik untuk kami. Setiap yang berlaku pasti ada hikmahnya.”-Tulis Dr Say

Tanggal 20 Disember 2022 menandakan usia kehamilan isterinya seharusnya sudah berusia 6 minggu. Namun, personaliti televisyen ini akui tuhan lebih menyayangi anak mereka.

“Kalau tak, hari ni tepat 6 minggu bini mengandung, tapi Allah lagi menyayangi anak kami. Doakan kami ya peeps?. Baby girl sorang pastu tutup huhu.”-Tulis Dr Say

Sekadar info, Dr Say Shazril telah mendirikan rumah tangga dengan Dr Azura Abbas pada 30 Mac 2014. Pasangan ini turut dikurniakan dua cahaya mata lelaki, iaitu Aezriel dan Sefriel.


Syafinaz Gembira Peserta ATNM2 Terima Teguran Dengan Hati Terbuka

Baru-baru ini, tular isu salah seorang peserta program All Together Now musim kedua (ATNM2), Fieqa apabila ramai netizen menganggap dia memberi respon kurang manis ketika menjawab pertanyaan juri, Catriona Ross.

Hari ini, kapten juri program berkenaan, Datuk Syafinaz Selamat berkongsi kenyataan mengatakan beliau gembira kerana Fieqa menerima tegurannya dan Catriona dengan hati terbuka.

“Saya gembira Adik menerima teguran saya dan Catriona dengan hati terbuka. Sebagai kakak-kakak yang lebih dewasa dan matang, adalah menjadi tugas kami untuk menegur dengan cara yang sebaik dan selembut boleh bagi memperbaiki kesilapan (secara sengaja mahupun tidak sengaja) adik-adik yang yang baru ingin berjinak dalam bidang ini khususnya, dan menyedarkan masyarakat secara amnya,” kongsi Syafinaz di Instagram Story.

Dalam pada itu, Syafinaz berasa kesal kerana Fieqa menerima kritikan tidak sopan daripada netizen yang mengecamnya susulan kejadian di pentas program berkenaan.

“Tapi malangnya, nasihat itu hanya berhenti kepada adik Fieqa dan tidak sampai kepada netizen di luar sana berdasarkan pada cara penulisan mereka kepada adik sendiri.

“Setiap manusia sentiasa membuat kesilapan. Yang penting adalah keinginan dan usaha setiap individu untuk memperbaiki diri sendiri,” katanya.

Justeru, Syafinaz menyeru wargamaya agar berhenti mengecam gadis tersebut dan memberi ruang kepadanya untuk memperbaiki diri.

“Saya amat bersimpati kepada adik kerana mendapat kecaman yang begitu hebat dari netizen. Buat semua, hentikan kecaman dan cara penulisan yang toksik ini. Berikan ruang untuk Adik Fieqa memperbaiki dirinya. Kita sambil iktibar dari situasi ini untuk memperbaiki diri kita sendiri,” jelasnya lagi.

Dalam perkongsian sama, Syafinaz turut berkongsifoto tangkap layar menunjukkan Fieqa yang mendedahkan komen negatif netizen (ditutup identiti) terhadap dirinya.

Benar kata Syafinaz, semoga isu ini reda dengan cepat dan biarlah semua pihak berfikir secara positif.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Doktor Sahkan Nora Masih Boleh Hamil, Tapi Bukan Itu Kehendak Tuan Empunya Diri

Biarpun kini berusia 49 tahun, penyanyi terkenal Datuk Nora Ariffin berkongsi bahawa pihak doktor telah mengesahkan dirinya masih boleh hamil.

Pun begitu, Nora tidak berhasrat untuk menimang cahaya mata baru selepas berkahwin dengan suaminya Dr Rushdi Ramli setahun lalu.

“Doktor kata boleh tambah lagi, Putri (@itzputridahlia) kata, NO NO! tak nak. Cukuplah, bagi dekat orang muda je lah. Lebih best main dengan anak-anak dan cucu,” kongsinya di Instagram.

Penyanyi lagu Persimpangan Dilema itu juga berpendapat, adalah lebih baik jika dia menambah amal ibadah pada usia sebegitu.

“Usia 50’an lebih baik tambah amal ibadah, enjoy life layan dan support suami itu lebih baik,” coretnya lagi.

A post shared by DATUK NORA ARIFFIN (@itsnoraariffin)

Perkongsian itu tentunya menarik perhatian para pengikut Nora yang meninggalkan pelbagai respon di ruangan komen.

Ramai juga kaum hawa dilihat bersetuju dengan pendapat dan perancangan yang dikongsi Nora itu.


Tiada Sambutan Ambang Tahun Baru 2023 Di Dataran Merdeka

Sambutan Ambang Tahun Baharu 2023 di Dataran Merdeka pada 31 Dis ini dibatalkan berikutan keadaan beberapa negeri yang dilanda musibah banjir, kata Perdana Menteri Datuk Seri Anwar Ibrahim, lapor BERNAMA.

“Oleh kerana keadaan banjir dan kesusahan rakyat, kita putuskan sambutan besar-besaran ambang Tahun Baharu 31 Disember di Dataran Merdeka dibatalkan,” katanya dalam sidang media selepas mempengerusikan mesyuarat mingguan Kabinet di Putrajaya hari ini.

Anwar berkata mesyuarat Kabinet hari ini memberi tumpuan soal banjir di Kelantan dan Terengganu dan beliau sendiri akan turun ke Kelantan bagi meninjau keadaan di sana petang ini.

Menurutnya Timbalan Perdana Menteri Datuk Seri Dr Ahmad Zahid Hamidi telah sampai di kedua-dua negeri berkenaan dan memantau serta mengambil beberapa tindakan segera, dan telah melaporkan kepada Jemaah Menteri dalam mesyuarat tadi.

“Saya akan ke Kelantan dan pengumuman (berkaitan) banjir akan diumumkan di sana setelah mendengar pandangan di lapangan dan kerajaan negeri,” katanya.

Anwar berkata mesyuarat Kabinet juga ada membincangkan sepintas lalu mengenai perkembangan di Parlimen dua hari lepas berhubung usul percaya yang dibentangkan di Dewan Rakyat Isnin lepas.

Ahli Parlimen Tambun itu mendapat sokongan majoriti Ahli Parlimen sebagai Perdana Menteri ke-10 apabila usul percaya itu diluluskan dengan undian suara selepas dibentangkan oleh Timbalan Perdana Menteri Datuk Seri Fadillah Yusof dan disokong seorang lagi Timbalan Perdana Menteri Ahmad Zahid.

“Kita boleh tumpu sekarang soal kerja, menjana pertumbuhan ekonomi dan lebih pesat, kerana mandat yang diberikan itu jelas,” katanya yang mengucapkan terima kasih kepada Fadillah yang membentangkan usul yang diterima baik.

“Hampir sebulat suara pada hari berkenaan (dan) walaupun kalau ada pengundian, undi dua pertiga itu memang terjamin. Jadi saya ambil kesempatan ucap terima kasih pada semua parti dalam Kerajaan Perpaduan, dan kebetulan dalam kes ini tidak ada yang bantah dari pihak pembangkang,” katanya.

Beliau berkata mandat besar yang diterima adalah untuk kerajaan menumpukan perhatian sepenuhnya terhadap menjamin tata kelola pemerintahan dan urus tadbir yang lebih berkesan untuk manfaat kebajikan rakyat dan negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Maruah Takde Kerana Duit..”-Puteri Sarah Bidas Pihak Ketiga?

Pelakon, Puteri Sarah tampil bersuara selepas digelar ‘gilakan harta suami’ oleh segelintir pihak.

Menurut Puteri Sarah menerusi Insta Stories, menjelaskan bahawa dia sebagai ibu yang bekerja itu menggunakan wangnya sendiri termasuklah untuk pergi bercuti.. Tambah Puteri Sarah, dia turut mendedahkan sikap pihak ketiga yang meminta-meminta termasuklah kereta dan wang ringgit.

“Baru balik shooting. Maklumlah working mum cari rezeki kan. Now packing for our Tokyo trip sebab esok dah nak fly. Work hard, play hard. Cuma i’m curious..Kenapa i pula yang dikata nak harta suami?

Pergi holiday pun guna duit sendiri. Yang belah sana tu minta macam-macam. Keretalah, duitlah. Siapa yang kerja? Siapa yang meminta? Funny, maruah tekde kerana duit.”-Tulis Puteri Sarah

Dalam pada itu, ibu mertua kepada Puteri Sarah, Datin Fatimah Ismail turut meluahkan rasa sedih terhadap cucu-cucunya yang seharusnya berada di sisi bapa, namun terdapat pihak yang cuba mahu memisahkan mereka.

“Mereka perlukan sokongan seorang Ayah yang akan membela nasib mereka. Namun ada tangan yang kejam yang memisahkan mereka.”-Tulis Datin Fatimah

Ibu kepada Syamsul Yusof ini juga menegaskan bahawa perkahwinan anak lelakinya dengan Puteri Sarah telah mendapat restu keluarga sepenuhnya. Malah Syamsul sendiri yang memilih Puteri Sarah sebagai permasuri di hatinya itu.

Sama-sama kita doakan agar kemelut yang sedang berlaku ini bakal menemui pengakhiran yang baik…


“Dah Tua Segalanya Dah Kering Kontang..” – Chef Wan Dimasukkan Ke Pusat Perubatan

Chef selebriti terkenal, Datuk Redzuawan Ismail atau lebih dikenali sebagai Chef Wan berkongsi keadaannya yang dimasukkan ke sebuah pusat perubatan untuk menjalani rawatan pada lutut dan bahunya.

Menurut Chef Wan, beliau menjalani prosedur kecil yang akan membantu lututnya berfungsi dengan lebih baik apabila dia berjalan kelak.

“Ia hanya prosedur kecil dan menginap 2 malam dia Hospital Gleneagles. Prosedur ini akan membantu kedua-dua lutut saya untuk berfungsi dengan baik apabila saya berjalan.

Sejak jatuh di Abu Dhabi saya rasa sedikit tidak selesa apabila saya berjalan atau berdiri terlalu lama. Dah tua pun segalanya dah kering kontang dalam tempurung tu macam perigi buta!

Memandangkan bahu kanan saya juga mengalami sedikit sakit apabila saya baring untuk tidur dan sebelum ia bertukar menjadi ‘frozen shoulder’, doktor pakar tulang telah menasihatkan saya untuk melakukan rawatan PRP itu sekaligus.”-Kongsi Chef Wan

Tinjauan Murai My di ruangan komen mendapati rata-rata netizen dan rakan selebriti termasuklah Zahida Rafik, Harith Iskander,dan ramai lagi mendoakan agar chef selebriti ini diberikan kesembuhan dengan cepat.

“Get better soon Abg Wan 🌸.”-Zahida Rafik

“All the best to you sir! Please take care ❤.”-Harith Iskander

“Semoga dipermudahkan segala urusan. Kami sekeluarga doakan my big bro.”-Edika Yusof

“Semoga dipermudahkan semua urusan dan cepat sembuh. Aaminn.”

Sama -sama kita doakan agar Chef Wan diberikan kesembuhan dan dipermudahkan segala urusan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Merdu Je Laporan Cuaca”-Siti Nurhaliza Beri Laporan Cuaca, Buat Peminat Tak Keruan!

Penyanyi tersohor negara, Datuk Seri Siti Nurhaliza mencuri perhatian peminat selepas menjadi selebriti jemputan Malaysian Meteorological Department (MET Malaysia) berkolaborasi untuk menyampaikan ramalan dan keadaan cuaca pada 21 Disember baru-baru ini.

Siti Nurhaliza atau mesra disapa Tok Ti turut menitipkan harapan agar dapat menggalakkan orang ramai mengikuti keadaan cuaca dan bertindak mengikut nasihat berkaitan risiko bencana.

“Terima kasih MET Malaysia menjemput saya berkolaborasi dengan menyampaikan ramalan cuaca pada 21 Disember (Rabu).

Kolaborasi ini diharap dapat menggalakkan orang ramai mengikuti keadaan cuaca, bertindak mengikut nasihat berkaitan risiko bencana seperti banjir, angin kencang dan laut bergelora.”-Tulis Siti

A post shared by Siti Nurhaliza Tarudin (@ctdk)

Dalam pada itu, rata-rata peminat membanjiri ruangan komen Tok Ti yang meluahkan rasa teruja melihat penyanyi tersohor negara itu menyampaikan info cuaca dalam stesen penyiaran RTM1 untuk siaran berita televisyen jam 5.00 petang dan 8.00 malam, semalam.

“Kali ni paling semangat layan laporan cuaca 😍.”

“Ada gaya TokTi sampaikan laporan cuaca 👍👍.”

“Gigih tau kita buka TV nak tengok Tok Ti!.”

“Tadi dah tengok yang pukul 5. Sampaikan info cuaca pun comel 😂😂.”

Apa komen anda? Comel je tengok Tok Ti baca laporan cuaca kat TV kan! Pembakar semangat nak tonton televisyen setiap hari hehehehe.


Top 5 Pelakon Korea Paling ‘Meletup’ Di Netflix Tahun 2022

Penutup tahun 2022 tidak lama lagi, terdapat pelbagai drama dan filem sudah pun menemui penonton dipelbagai platform digital terutama kdrama dan juga filem korea yang sering menjadi rangking disetiap platfrom streaming digital.

Mari lihat Top 5 Pelakon lelaki Korea yang membuat comeback hingga drama tersebut menjadi rangking tertinggi di Netflix.

Ahn Hyo-seop  atau Paul Ahn, ialah seorang pelakon dan penyanyi Kanada yang berpangkalan di Korea Selatan. Dia mendapat pengiktirafan untuk peranan utamanya dalam drama Korea Still 17 (2018), Abyss (2019), Dr. Romantic 2 (2020), Lovers of the Red Sky (2021), dan Business Proposal (2022).

Selepas tayangannya di Netflix, Business Proposal memulakan kerjayanya di nombor 6 pada carta tontonan mingguan platform rancangan TV bukan Inggeris pada minggu 7 hingga 13 Mac. Minggu berikutnya ia naik ke nombor satu, di mana ia kekal selama tiga minggu, merakam 32.5 juta jam tontonan untuk minggu 28 Mac hingga 3 April sahaja. Ia menjadi siri Korea pertama yang dihasilkan dan pada asalnya dikeluarkan oleh sebuah syarikat tempatan untuk mendahului carta.  Drama ini amat berjaya di Asia, menduduki tempat sebagai siri teratas di beberapa negara termasuk Indonesia, Jepun, Thailand, Vietnam, Hong Kong, Malaysia, Filipina dan Singapura, sambil menduduki nombor dua di India dan Sri Lanka, untuk minggu Mac 28 hingga 3 April.

Son Suk Ku adalah satu kemestian dalam senarai ini, kerana dia melakonkan watak utama lelaki “My Liberation Notes” dan benar-benar melanda Korea Selatan dan dunia. Tiada siapa yang dapat menjangkakan kesan besar yang akan dialami oleh seorang lelaki alkohol, yang jatuh cinta dengan gadis biasa, dalam K-dramaland. Dia bukan sahaja mempunyai watak utama K-drama yang dibintangi lelaki pertamanya, tetapi filem baharunya “The Outlaws 2” telah mengumpulkan lebih 12 juta penonton. Ini adalah tahun Son Suk Ku, dan dia sudah pun disahkan untuk projek lain yang ramai orang tidak tahu!

Apakah senarai pelakon paling seksi tanpa menyebut Rowoon SF9? Dalam siri fantasi “Tomorrow,” Kim Seok-woo lebih dikenali dengan nama  Rowoon, ialah penyanyi, pelakon dan model Korea Selatan. Dia adalah ahli kumpulan lelaki K-pop SF9 sebagai vokalis utama. Sebagai seorang pelakon, dia terkenal dengan peranannya dalam siri televisyen Extraordinary You (2019), She Would Never Know (2021), The King’s Affection (2021), dan Tomorrow (2022).

Rowoon melakonkan watak Choi Joon Woong, seorang manusia yang mengalami kemalangan dan akhirnya bergabung tenaga dengan beberapa malaikat. Melihat dia berusaha untuk mencuba dan menyelamatkan nyawa orang yang bergelut untuk mengharungi kehidupan adalah kisah yang menyentuh perasaan dan di luar emosi. Kisah ini membawa penyembuhan dan keinsafan, dan dengan Rowoon dalam peranan yang dibintangi, terdapat beberapa faktor bonus yang jelas iaitu salah satunya adalah fakta bahawa dia kelihatan menarik dalam sut hitam !

Kang Tae-oh merupakan seorang pelakon dan penyanyi Korea Selatan. Dia adalah ahli kumpulan pelakon 5urprise. Dia menjadi popular kerana peranannya dalam siri televisyen My First First Love (2019), Run On (2020–2021) dan Extraordinary Attorney Woo (2022). Extraordinary Attorney Woo telah memecah rekod untuk penilaian tertinggi dalam sejarah ENA.  Ia menerima pujian penonton, dengan episod terakhirnya mencatatkan 17.5% penarafan di seluruh negara, menjadikannya drama ketujuh tertinggi dalam sejarah televisyen kabel Korea dan drama televisyen dengan penarafan tertinggi keenam mengikut bilangan penonton.

Selepas melakonkan watak utama pertamanya dalam komedi romantik Do Do Sol Sol La La Sol (2020), dia menjadi terkenal dengan peranan penting dalam drama zaman fantasi terkenal Alchemy of Souls (2022) dan sekrang sudahpun ditayangkan musim ke 2 di Netflix. Baru-baru ini juga beliau memenangi Anugerah Khas Asia pada ‘2022 Asian Model Awards’.

Drama tersebut berkisahkan negara Daeho, Jang Uk (Lee Jae-Wook) berasal dari keluarga Jang yang mulia. Dia menyimpan rahsia yang tidak menyenangkan tentang kelahirannya, yang diperkatakan oleh orang di seluruh negara. Dia pengacau. Jang Ukk kebetulan bertemu dengan Mu-Deok (Jung So-Min). Dia seorang pahlawan elit, tetapi jiwanya terperangkap dalam tubuh yang lemah secara fizikal. Dia menjadi hamba Jang Wook, tetapi dia juga secara rahsia mengajarnya cara untuk melawan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Selepas 11 Tahun Allah Hadiahkan Lagi..” – Oktovia Manrose Selamat Melahirkan Bayi Perempuan

Pelakon, Oktovia Manrose berkongsi khabar gembira yang telah selamat melahirkan cahaya mata perempuan pada awal Disember baru-baru ini.

Menerusi hantaran di Instagram, Oktovia mengumumkan bahawa dia telah selamat melahirkan puteri hatinya itu pada 6 Disember 2022 pada jam 8.40 malam di sebuah pusat perubatan.

“Rahsia Allah dan perancangannya adalah yang teraik. Sangat tidak sangka, selepas 11 tahun Allah hadiahkan lagi zuriat untuk dijaga dan dididik sebaiknya 😍. Alhamdulillah kami dah ada sepasang ❤.”-Tulis Oktovia

Tambahnya lagi, pelakon drama Cinta Si Wedding Planner ini turut memberikan ucapan istimewa buat suaminya, Khairul Efsan bersempena ulang tahun perkahwinan mereka yang pertama.

“To my love, @khairulefsan, terima kasih menjadi pasangan saya, dan bapa kepada anak perempuan saya. Awak istimewa buat saya setiap hari. Saya akan sentiasa mencintai awak dengan sepenuh hati saya. Happy 1st year of our relation! 😘.”-Tulis Oktovia Manrose

Sekadar info, Oktovia Manrose atau nama sebenarnya Wan Syamira Putri Oktovia telah mendirikan rumah tangga dengan bekas pemain bola sepak Melaka United, Mohamad Khairul Efsan pada Disember 2021.

Pasangan ini juga dinikahkan oleh bapa pengantin perempuan yang juga penyanyi dangdut  popular, Iwan Syahman sambil disaksikan jurunikah, Ustaz Mohamad Fairuz Saderi dalam sebuah majlis pernikahan di Magiza Quill Ballrooom, Quill City Mall, Kuala Lumpur.


Ramai Ucap Tahniah, Wani Kayrie Dah Nak Intern Tak Lama Lagi?

Mungkin ramai yang tahu, penyanyi Wani Kayrie juga merupakan seorang pelajar yang sedang menuntut di sebuah universiti swasta di peringkat ijazah.

Terbaru, Wani berkongsi bahawa dia sekali lagi memperoleh keputusan cemerlang dalam senarai Anugerah Dekan untuk sesi Februari 2023 di universiti tersebut.

“Sesi Anugerah Dekan Februari 2023, tapi baru dapat semalam. Simpan sini sebagai kenangan dengan ahli kumpulan sebelum masing-masing intern tahun depan. Alhamdulillah.

“Semester akhir ijazah saya berjalan dengan baik, saya sangat bersyukur kerana ada ahli kumpulan yang sangat hebat dan banyak membantu sepanjang saya belajar dan tentunya barisan pensyarah yang sangat memahami. Counting days till degree ends,” tulisnya.

A post shared by WANI KAYRIE (@wanikayrie)

Menjengah ruangan komen, rata-rata pengikut Wani dan beberapa rakan industri mengucapkan tahniah dan tumpang bangga melihat kejayaannya.

Terdahulu, Wani kerap berkongsi tentang perkembangan akademik di mana dia sering meraih Anugerah Dekan sebagai hasil usaha kerasnya.


Pameran DC Pertama di Asia Kini Di Tropicana Gardens Mall, Harga Tiket Bermula RM38!

WOW Event Asia Sdn Bhd, penganjur acara antarabangsa, melancarkan The World of DC Exhibition pada hari ini Khamis (22 Dis) melalui majlis pelancaran di tempat pameran — Tropicana Gardens Mall.

Pelancaran itu disempurnakan oleh Menteri Besar Selangor Datuk Seri Amirudin Shari, pengurus besar Beast Kingdom Asia Tenggara Yee Shiuh Lam, ketua produk pengguna, pengiklanan dan perkongsian Warner Bros Discovery Vikram Sharmao, pengarah urusan Kumpulan Tropicana, Dion Tan, pengarah WOW Event Asia Wong Jyb Sheng, Koh serta pengarah urusan Tropicana Gardens Mall Andrew Ashvin.

A post shared by Murai MY (@muraimalaysia)

Pameran ini menampilkan tujuh zon khusus untuk watak DC. Beberapa tema termasuk Dawn and Justice dengan elemen Superman dan Batman serta Rise of Super Villains dengan elemen Birds of Prey dan Suicide Squad. Ia akan mempunyai alat peraga filem, seni konsep, pakaian, pameran bersaiz sebenar dan elemen interaktif, bersama-sama dengan barangan DC Superheroes.

Pengunjung juga boleh mengalami pameran interaktif seperti medan latihan Wonder Woman dan akuarium Aquaman serta banyak lagi tempat bergambar. Tiket untuk pameran itu berharga RM38 untuk kanak-kanak, RM55 untuk pemegang MyKad, RM65 untuk bukan pemegang MyKad dan RM150 untuk tiket ekspres. Anda boleh dapatkan tiket di laman WowEventAsia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sambut Ulang Tahun Kelahiran, Ebit Lew Rindu Arwah Ibu…

Pendakwah bebas, Ustaz Ebit Lew meraikan ulang tahun kelahirannya semalam, 21 Disember 2022.

Ebit berkongsi tentang perkara itu menerusi entri di akaun Instagram miliknya beserta foto tersenyum gembira sambil memegang dua hadiah berbentuk jambangan bunga.

Kata Ebit, dia selalu menerima panggilan daripada arwah ibunya ketika hayat masih dikandung badan setiap kali tibanya hari istimewa itu.

“Setiap kali hari lahir saya 21 Disember, selalu mak saya call cakap “Selamat Hari Lahir Ebit, Mak sayang Ebit”.
Rindu suara Mak. Hadiahkan Mak syurga Firdaus-Mu, Rindu Bapak,” kongsinya di Instagram.

Dalam pada itu, Ebit turut meluahkan rasa syukur terhadap Illahi dan mengucapkan terima kasih kepada isteri, anak-anak, serta semua orang yang disayanginya.

“Terima kasih Ya Allah, Syukur pada Allah. Terima kasih bidadari tercinta yang menemani hidup ini. Perjuangan ini, I love you bidadariku sayang.

“Terima kasih anak-anak ayah yang disayangi, terima kasih sahabat yang disayangi, Insya-Allah kita ada Allah,” tulisnya lagi.

Meninjau ruangan komen entri berkenaan, rata-rata netizen mengucapkan selamat hari lahir dan mendoakan kebaikan buat Ebit.


GHPO & JPO Tawar Penjimatan Sehingga 80% Sampai 1 Januari 2023!

Sempena ulang tahun Genting Highlands Premium Outlets (GHPO) yang ke-5 dan Johor Premium Outlets (JPO) yang ke-10; pusat Premium Outlets ini mengadakan jualan setiap hari bermula 23/12/2022 sehingga 1/1/2023.

Sebagai tambahan kepada penjimatan sehingga 80%, tiga hari pertama iaitu 23-25/12/2022 akan menampilkan kempen Belanja &Tebus. Pembeli perlu membelanjakan RM15000 atau lebih dengan pengumpulan maksimum 4 resit dalam tempoh hari yang sama.

Mereka yang berjaya berpeluang untuk tebus pakej Resorts World Cruises untuk pelayaran pergi balik selama 2 malam dari Pelabuhan Klang ke Singapura.

Turut ditawarkan pada 3 hari juala pertama ini adalah pemberian makanan dan minuman dari cawangan terpilih pada masa yang ditetapkan kepada 100 pelanggan pertama saja. Malah ada juga acara yang best untuk keluarga seperti lukisan karikatur, belon percuma, lukisan muka, persembahan api dan popcorn percuma!

Pada masa yang sama, jangan lepaskan peluang untuk kunjungi kedai-kedai baru di kedua-dua Premium Outlets untuk menikmati barangan serta diskaun menarik semasa Jualan Ulang Tahun.

Waktu Jualan Ulang Tahun GHPO bermula pada 10 pagi hingga 10 malam (23/12/2022 – 1/1/2023), manakala JPO pula pada 10 pagi hingga 12 tengah malam (23-25/12/2022) dan 10 pagi hingga 10 malam (26/12/2022 – 1/1/2023).

Untuk maklumat lanjut, layari www.premiumoutlets.com.my untuk senarai lengkap kedai semasa dan perkhidmatan pelanggan.


“Tiberr Nak Saman..” – Puteri Sarah Sindir Syamsul Yusof?

Pelakon dan pengarah  terkenal, Syamsul Yusof tampil dengan kenyataan mahu memfailkan saman terhadap pihak Jabatan Agama Islam Wilayah Persekutuan (JAWI)  yang didakwa telah memberikan kenyataan tidak benar mengenai dirinya.

Perkara itu turut mendapat reaksi dari pelbagai pihak termasuklah isterinya sendiri yang juga pelakon , Puteri Sarah dilihat memberikan respon terhadap kenyataan suaminya itu.

Syamsul Yusof menerusi hantaran di Instagram, mahu menyaman pihak JAWI sebanyak RM10 juta kerana telah mendakwa dia berkahwin lagi.

“Saya saman pihak JAWI RM10 juta kerana telah menyebar kenyataan tidak benar, fitnah & palsu pada keluarga saya bahawa saya telah berkahwin lagi. Ya ianya fitnah. Tq.”-Tulis Syamsul

Tidak berdiam diri, Puteri Sarah menerusi Insta Stories dilihat seolah-olah mempersoalkan tindakan Syamsul , malah turut meminta suaminya itu untuk membuat pengakuan terhadap isu yang sedang berlaku.

“Tiberr. So betul la gossip tu? Ok mengaku jelahkan. It’s time for u to admit everything.

“Benda macam ni tiberr muncul. Tiberr nak saman. For what? Benda baik tu baik umumkan before menimbulkan fitnah dan prasangka from your own family.”-Tulis Puteri Sarah

Murai MY baru-baru ini turut melaporkan mengenai Puteri Sarah mendedahkan sikap pihak ketiga yang meminta-minta termasuklah kereta dan wang ringgit.

Jelasnya lagi, dia sebagai seorang ibu yang bekerja menggunakan wang sendiri termasuklah untuk pergi bercuti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Drama Melayu Paling ‘Viral’ 2022, Drama Terakhir Buat Ramai Emosi

Pasti tak lengkap hari rakyat Malaysia, jika tidak layan drama-drama yang ditayangkan di kaca tv lebih-lebih lagi slot drama yang disediakan oleh TV3. Antara slot yang ada di TV3 adalah Slot Akasia, Slot Sakura, Slot Samarinda, Slot Lestary dan beberapa lagi. Berikut kamikongsikan kepada anda koleksi drama melayu paling viral pada tahun 2022 ini. Jom semak!

Drama 7 Hari Mencintaiku 3 karya Siti Rosmizah di slot Akasia TV3 dan drama ini sebanyak 35 episod arahan Jamal Khan, dibintangi Shukri Yahaya, Siti Saleha, Wafariena Roslan, Reen Rahim, Syazwan Zulkifly dan ramai lagi. Rumah tangga Khuzairi(Syukri Yahaya) dan Mia Adriana(Siti Saleha)  diuji lagi selepas Khuzairi lumpuh akibat kemalangan jalan raya. Sejak itu, Khuzairi menjadi panas baran kerana dia mula rasa diri tidak lagi sempurna sebagai suami kepada Mia dan juga ayah kepada anak mereka.

Drama Suamiku Lelaki Pendosa merupakan adaptasi novel ‘Imamku Lelaki Pendosa’ karya Umie Nadzimah bakal menemui penonton di slot Samarinda TV3. Menampilkan gandingan utama Aaron Aziz dan Sophia AlBarakbah, arahan oleh Eyra Rahman, terbitan Global Station Sdn Bhd. Kisah Dean Ilyas yang tampak sempurna namun cenderung kepada homoseksual iaitu hubungan sesama sejenis. Dean cuba berubah dengan bantuan dan sokongan isterinya Cahaya Malaika.

Drama Melur Untuk Firdaus diadaptasi daripada novel My ‘Rude’ Wife karya Cik Nor Cinta, diterbitkan oleh A-Ten Alliance, dibawah arahan Zamri Zakaria, mempertemukan gadingan pelakon utama Meerqeen dan Anna Jobling. Ibu bapa Firdaus Iskandar mahu dia berkahwin dengan Melur. Bagaimanapun, dia menentang perkahwinan itu kerana dia sudah mempunyai teman wanita bernama Dee. Ibu bapanya kemudian memberinya masa 48 jam untuk mendapatkan Dee mengahwininya. Bagaimanapun, Dee belum bersedia untuk terikat.

Drama adaptasi novel Risik Pada Hati karya Hanni Ramsul dibintangi oleh Alif Satar, Ummi Nazeera dan Zara Zya. Mengisahkan Adam dan Hayfa yang sangat bahagia dengan perkahwinan namun Hayfa tidak mampu memberikan zuriat kepada suaminya. Suatu hari, Hayfa meminta Adam berkahwin lain dan Adam akhirnya bersetuju menerima Aisya sebagai isteri keduanya. Adam cuba berlaku adil dalam melaksanakan tanggungjawabnya sebagai seorang suami. Selepas kehadiran Umar, kebahagian kehidupan mereka mula goyah. Ada yang cuba menjadi batu api sehingga timbul curiga dan prasangka dalam diri Hayfa dan Aisya.

Rindu Kasih ialah sebuah siri drama televisyen Malaysia 2022 arahan Pali Yahya, dibintangi oleh Izzue Islam, Ummi Nazeera, dan Amyza Aznan. Selepas ditinggalkan oleh Shida, kehidupan Khalid menjadi tidak keruan bersama anak mereka. Khalid membesarkan Salina seorang diri dan merahsiakan tentang Shida, yang telah ditahan polis kerana menjual dadah. Zamani meminta Amir memanggil Khalid dan Salina untuk bertemu dengannya di mana Zamani membuat permintaan terakhir kepada Halijah untuk mengahwinkan Amir dengan Salina. Amir akur menikahi Salina kerana amanah ayahnya, walaupun tanpa restu si ibu.

Sekadar info, Drama Melur Untuk Firdaus mendapat sambutan hangat di Malaysia dan juga negara-negara jiran. Penangan drama tersebut telah membuat barisan pelakon utama Anna Jobling dan Merqeen di jemput ke program televisyen di Indonesia.


‘Perang Dunia Ke Kat Belakang Tu?- Warganet Terhibur Tonton Eyra Hazali Buat ‘Live’

Pasangan yang paling popular di Tiktok yang sering para peminatnya berkongsi tentang anak mereka yang comel di media sosial hingga ada yang buat fanclub iaitu pelakon Eyra Hazali dan suaminya yang merupakan penjaga gol JDT Muhammad Haziq Nadzli.

Eyra Hazali sering membuat live di Tiktoknya untuk membuat promote barang kepada para peminatnya dan juga kepada warga Tiktok. Namun, lain pulak warganet nampak. Kelakuan suaminya dan anak sulungnya yang berperang dibelakang belakang Eyra. Warganet memberi tumpuan diacara yang dibelakang, bukannya pada Eyra.

Haziq dan Hayder berperang dengan bermain bantal diatas katil yang dekatan dengan mamanya  sedang berkerja namun, digangu oleh anak beranak itu. Pada akhirnya, mamanya juga terkena bantal yang dibaling oleh Hayder.

Part 4 [#familyhaziqnadzli #fypシ #virall xyzcba]

Gelagat anak-beranak ini memang femes di Tiktok kerana kerenah dan konsep keluarga bahagia itu nampak dengan natural apabila dilihat. Rata-rata warganet tak kering gusi melihat Haziq dan Hayder namun, ada yang kesian kepada mamanya, namun apa boleh buat, pasrah ajalah.

Sekadar info, Hazirah Qasdina Hazali merupakan seorang pelakon dan model wanita Malaysia dan sudah berkawin dengan pemain JDT iaitu Haziq Nadzli pada 1 Disember 2018 dan dikurniakan dua orang cahaya mata Muhammad Hayder Qalish dan Muhammad Endra Haqimi


Ira Kazar Kongsi Video Bersama Bapa, Ada Yang Sindir Mahu Jadi Ibu Tiri?

Anak perempuan kepada pelakon terkenal, Kazar Saisi iaitu Ira Kazar sebelum ini pernah didakwa menjadi “perosak rumah tangga” pasangan selebriti, Puteri Sarah dan Syamsul Yusof, sehingga mendapat tuntutan saman oleh Puteri Sarah berhubung gangguan dan pemerasan yang dilakukakan olehnya terhadap Puteri Sarah.

Terkini, Ira Kazar mencuri perhatian peminat selepas berkongsi videonya di TikTok ketika sedang bersiar-siar bersama bapanya, Kazar di sebuah pusat beli-belah di Kuala Lumpur.

“Haa nah muka Pak Samad korang 😜.”-Kapsyen Ira di TikTok

Tinjauan Murai MY di ruangan komen mendapati rata-rata netizen dilihat memberikan pelbagai pandangan mereka, malah ada yang seolah-olah menyindir Ira untuk menjadi ibu tirinya.

“Kawan saya nak jadi 2nd wife ayah awak. Mak awak okay tak?.”

‘Hampeh..Tak akan kekal lama..Kalau jadi.”

“Okay jaga nama ayah baik-baik ya sisku.”

“Kalau kita ambik hak orang tak mungkin hak kita orang lain ambil juga.”

“Jangan sampai dapat madu baru pulak Ira tau.”

Sekadar info, Puteri Sarah menyatakan bahawa dia tidak akan berdiam diri selagi yang bersalah belum ditangkap. Akui kes mahkamah sememangnya mengambil masa yang lama. Puteri Sarah mengatakan bahawa tarikh perbicaraan oleh Mahkamah Sivil akan berlangsung pada tahun 2023.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tanda Harga Tu Memang Kena Tunjuk Ek” – Netizen Persoal Aliff Syukri?

Usahawan kosmetik sensasi, Datuk Seri Aliff Syukri membuat perkongsian bersama peminat ketika meraikan ulang tahun kelahiran ibunya, Bonda Rozita Ibrahim, baru-baru ini.

Aliff Syukri, menerusi hantaran di Instagram mengakui bukan mudah untuk bertemu dengan ibunya itu sehinggakan perlu melakukan temujanji terlebih dahulu, malah turut menitipkan ucapan istimewa sempena ulang tahun kelahiran ibunya.

“Sebenarnya bukan senang nak jumpa Ratu semesta alam ni @bondarozitaibrahim kena buat appointment dulu tau. Walaupun pagi tadi sampai Malaysia sebab flight delay. Tetap gigih carikan hadiah untuk bonda tercinta.

Buat mak tercinta, terima kasih mak..Pengorbanan mak pada kami anak-anak tak ada galang gantinya, Kri sayang mak sampai ke syurga.”-Tulis Aliff Syukri

A post shared by Aliff syukri kamarzaman (@aliffsyukriterlajaklaris)

Walaubagaimanapun, terdapat netizen yang mempersoalkan tindakan Aliff Syukri yang dikatakan tidak menanggalkan tanda harga pada hadiah ulang tahun kelahiran buat Bonda Rozita Ibrahim yang merupakan sebentuk cincin yang bernilai puluhan ribu ringgit.

“Tanda harga tu memang kena tunjuk ek? Orang kalau kasi hadiah, tanda harga orang tanggalkan..😂😂.”-Komen netizen

Usahawan kosmetik ini kemudian membalas komen netizen berkenaan dengan menjelaskan bahawa ia bertujuan untuk memudahkan jika ada yang bertanyakan nilai barangan tersebut.

“Bukan apa senang nanti kalau orang tanya berapa harga, beli kat mana senang kan kau dah ada tak ada harga hahaha.”-Balas Aliff Syukri


Laksa Sarawak Popular Ini Jadi Pilihan Ramai Selebriti

Niat asal yang sekadar membantu suami akhirnya membenihkan rasa cinta buat pemilik empayar perniagaan King Laksa Sarawak, Nur Alya Mona Jikim, 38, untuk serius membina masa depan dalam dunia makanan dan minuman (F&B).

Malah dengan minat dan kesungguhan yang ada, anak jati Sarawak ini enggan menoleh ke belakang dalam mengangkat jenama makanan berkenaan yang diusahakan sejak tahun 2017.

Malah hingga kini, jenama makanan popular di bumi Kenyalang berdaftar di bawah Rizalya Sdn Bhd itu sudah mempunyai dua cawangan restoran di Kota Samarahan dan ICOM Square.

“Insya-Allah cawangan ketiga akan dibuka Januari tahun depan di Metro City, Matang, Kuching.

“Malah sebelum itu, kami bangkit di era pandemik COVID-19 dengan penuh optimis membuka cawangan kedua di ICOM Square. Permintaan dan peningkatan jualan juga mendadak naik ketika itu.

“Insya-Allah fokus lima hingga 10 tahun ke depan lagi, kami bercadang membuka beberapa lagi cawangan di bandar besar di sini. Setiap cawangan juga disasarkan mendapatkan keuntungan RM4 juta setahun,” kata isteri kepada Rizal Jamali ini.

Bertindak sebagai pengarah dan isteri pengasas jenama itu, Nur Alya Mona bercadang meneroka peluang dengan melebarkan francais atau perlesenan bagi penambahan cawangan di Sarawak.

“Lima tahun mendatang juga, kami bercita-cita membuka cawangan di Semenanjung Malaysia dan Sabah. Berkemungkinan awal tahun 2024, kami jangka akan buka cawangan di Bangsar. Insya-Allah dalam masa sama mengintai peluang untuk membuka cawangan di luar negara.

“Malah dalam masa sama, kami mahu terus memberikan perkhidmatan dan layanan terbaik kepada pelanggan tercinta menerusi motto Positive Customer Experience Journey. Ia termasuk menyediakan manual operasi perniagaan bagi pasukan kerja dan pengurusan menjalankan aktiviti harian membabitkan pelanggan termasuk maklum balas sebarang ketidak puasan hati pihak mereka.

“Tentunya, visi kami sendiri adalah memasak dan menghidangkan makanan berkualiti tanpa kompromi kepada pelanggan. Misi saya juga mahu mengangkat menu dan masakan kebanggaan Sarawak ini ke mata dunia,” kata ibu kepada dua cahaya mata ini.

Mengintai kembara perjalanannya sebelum menumpukan perhatian 100 peratus kepada perniagaan F&B, Nur Alya Mona pernah menimba pengalaman kerja dalam pelbagai bidang.

Ia termasuklah koordinator projek Teknologi Maklumat, penasihat hutang peribadi, kerani dan pengurus perniagaan.

“Tapi akhirnya dunia perniagaan F&B yang menjadi pujaan hati. Saya menceburi perniagaan ini juga dengan 1001 ujian dan cabaran.

“Saya juga memulakan perniagaan ini dengan mendapat bimbingan syarikat RichWorks kendalian Datuk Wira Azizan Osman. Demi ilmu dan keinginan untuk menyertai kelas dianjurkannya, saya nekad menggadaikan gelang emas pertama berharga RM5,000. Dengan bimbingan itu jugalah saya dapat menjalankan perniagaan dengan betul dan mempunyai hala tuju yang jelas tentang perniagaan saya.

“Saya akur berniaga ini tak boleh semberono. Kena ada ilmu. Saya kini bersyukur menguruskan 52 staf selain memiliki kilang dan ibu pejabat. Tekan pautan https://linktr.ee/kinglaksasarawak untuk lebih lanjut,” katanya.

Jenama ini kini juga melebarluaskan perkhidmatan termasuk katering, acara korporat dan ‘private’.

“Kepakaran kami tentunya menyediakan Laksa Sarawak dengan udang bersaiz besar, isi yang sangat manis, kuah pekat dan likat. Tak ketinggalan pes sambal King Laksa juga menjadi kegilaan ramai.

“Keuntungan jualan juga ketara bermula hanya dari RM373,351 pada 2017 hingga angka 7 juta pada tahun ini.

“Saya juga buka peluang pekerjaan bagi mereka yang memerlukan dengan bimbingan yang kuat daripada kumpulan kami”kata penerima Anugerah Top SME CEO dan Top 500 Trust Brand Award, Majlis Tindakan Pengguna Negara pada tahun ini.

Dalam pada itu, jenamanya termasuk Laksa Sarawak sendiri menjadi pilihan selebriti popular.

“Mereka termasuklah Ella, Alyah, Ernie Zakri, Sweet Qismina, Adam Lee, Daler Yusuf, Yana Samsudin, Zizan Nin, Mas Idayu, Ismail Izzani dan pempengaruh seperti Kasih Leona Iris dan Nur Sajat,” kata pemenang kategori Promising Brand Food & Beverage, Bumiputera Business Excellent Business ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


YOUTUBE Senaraikan 10 ‘Content Creater’ Paling Popular di Malaysia 2022

YouTube kekal sebagai peneman tetap kepada jutaan orang yang menavigasi keadaan kian berubah pada tahun 2022 di mana para penonton kini paling banyak berhubung bersama para pencipta dan artis yang menghasilkan kandungan merentas pelbagai format.

Peningkatan kepelbagaian kandungan dan cerita yang memikat hati para penonton di YouTube adalah bukti bagaimana penggunaan video telah benar-benar berkembang. Agak-agak untuk tahun 2022, siapakan content creater atau pencipta kandungan paling popular di Malaysia?

Tahun ini jatuh kepada Alieff Irfan yang dipilih oleh Youtube sebagai pencipta kandungan paling popular Malaysia di YouTube pada tahun 2022.

Manakala Ammar Nazhan, seorang lagi pencipta kandungan popular, menduduki tempat kedua. Selain dua wajah yang terkenal ini dalam senarai 10 teratas, terdapat juga ramai pendatang baru yang telah menjangkau penonton merentasi pelbagai format video. Berikut ialah senarai penuh 10 pencipta kandungan YouTube paling popular di Malaysia.

1. Alieff Irfan
2. Ammar Nazhan
3. Zhong
4. AI Boyyraa
5. NichLmao
6. AI Aniq
7. AI El Riss
8. Nasya Official
9. Willie Salim
10. Ustaz Azhar Idrus Official

Untuk akses pantas kepada video-video paling popular pada tahun 2022, lihat senarai main susun atur mereka bagi Video Paling Sohor Kini, Kandungan ‘Shorts’ Paling Popular dan Video Muzik Paling Popular. Selain Pencipta Kandungan Paling Popular, anda boleh semak Pencipta Kandungan ‘Breakout’ Paling Popular . Jadi yang mana satu kegemaran anda?


Selepas Lan Solo, Wawa Zainal Pula Ditegur Netizen – “Sensitif Lah Kita Ni Orang Islam”

Pelakon Wawa Zainal mengundang perhatian netizen apabila memuat naik video anaknya, Hayla Adzkiya bersolek bertemakan watak dalam siri Netflix, Wednesday.

Setelah bersolek, Hayla menari mengikuti challenge watak Wednesday Addams yang kini tular dilakukan ramai di media sosial.

Namun apa yang menimbulkan rasa kurang senang segelintir netizen adalah mengenai lagu Bloody Mary nyanyian Lady Gaga yang digunakan sebagai latar video berkenaan. Mereka berpendapat Wawa sebagai seorang Muslim, sepatutnya lebih sensitif dengan kandungan lirik lagu itu.

“Cantik, tapi sensitif la kita ni orang Islam. Sampai lirik lagu pun tak kisah asal bunyi sedap didengar.

“Kenapa lah bersepah orang Muslim guna lagu ni, tolong lah faham lirik.

“Please faham dulu lirik baru suruh anak ikut,” antara komen netizen.

A post shared by Wawa Zainal ® (@w4w4_zainal)

Setakat artikel ini ditulis, komen entri berkenaan telah mencecah lebih 500 serta hampir 50,000 tanda suka.

Baru-baru ini, penyanyi Lan Solo turut dikecam netizen selepas anaknya, Nur Amna Qaleesya menari dengan menggunakan lagu dan trend sama.


“Habislah Cair Datin-Datin…” – Netizen Usik Anak Che Ta Kongsi Foto Tayang Bulu Dada

Perkongsian foto anak kepada pelakon Rozita Che Wan, Ammar Effendy ketika mandi kolam renang bersama adiknya Aaisyah Dhia Rana mencuri tumpuan netizen.

Dalam foto berkenaan, Ammar tidak memakai baju dan mempelihatkan bahagian atas tubuhnya, seperti kebiasaan seorang lelaki ketika berenang di kolam.

“Definisi @aaisyahdhiarana111 , comel dan annoying,” tulisnya ringkas sebagai kapsyen.

Menjengah ruangan komen, beberapa orang pengikut Ammar mengusiknya dengan komen berbentuk gurauan seperti di bawah;

“Habislah cayaq (cair) semua datin-datin kat luar sana.

“Kalau definisi Ammar pula?” antara komen netizen.

A post shared by Ammarr Effendy (@ammareffendy)

Setakat artikel ini ditulis (sekitar 2 jam selepas foto itu dimuat naik Ammar), Entri tersebut mendapat hampir 3,000 tanda suka daripada wargamaya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shuib Kongsi Foto Di Pusara, Ramai Rindu Gelagat Siti Sarah Memasak

Perkongsian foto pelawak Shuib yang membawa anak kecilnya, Ayash Affan menziarahi pusara Allahyarhamah Siti Sarah menyentuh jiwa netizen.

Ianya dimuat naik menerusi akaun Instagramnya hari ini dengan kapsyen mengajak orang ramai menghadiahkan Al-Fatihah buat arwah isterinya itu.

“Salam Jumaat Ibu @sitisarahraissuddin, sedekahkan Al-Fatihah buat insan-insan yang kita sayang, Amin Ya Rab,” coretnya ringkas.

Meninjau ruangan komen, rata-rata netizen membacakan Al-Fatihah kepada Allahyarhamah dan mendoakan kebaikan untuknya.

Dalam pada itu, ada juga wargamaya yang rindu melihat gelagat Siti Sarah dalam pelbagai video masakannya ketika hayat masih dikandung badan.

“Al-Fatihah, semoga rohnya ditempatkan di kalangan orang-orang yang beriman. Amin.

“Rindunya arwah, rindu video masak-masak cakap ganu (Terengganu)…Al-Fatihah.

“Al-Fatihah, sebak pula tengok Ayash dekat pusara arwah.

“Terasa masih ada, rindu betul, Al-Fatihah buat Siti Sarah Raisuddin,” antara komen netizen.

A post shared by Shuib Sepahtu (@shuibsepahtu)

Terdahulu, Siti Sarah meninggal dunia pada 9 Ogos 2021 pada jam 5.13 pagi selepas bertarung dengan jangkitan COVID-19.

Arwah sebelum itu terpaksa menjalani pembedahan bagi mengeluarkan bayi dalam kandungan (Ayash) bagi mengelakkan keadaan menjadi lebih teruk.

Namun keadaan kesihatan Allahyarhamah merosot dan dimasukkan ke Unit Rawatan Rapi (ICU) selepas itu.


Tahniah! Alvin Chong Menang Anugerah Persembahan Pelakon Pembantu Lelaki Terbaik – Digital

Penyanyi dan pelakon popular Alvin Chong baru-baru ini telah mengharumkan nama Malaysia di persada antarabangsa selepas merangkul anugerah Persembahan Pelakon Pembantu Lelaki Terbaik – Digital atau ‘Best Supporting Male Performance – Digital’ melalui lakonannya dalam drama bersiri ‘She Was Pretty’ di Anugerah Televisyen Asia yang ke-27 (Asian Television Awards).

Diadakan secara langsung di Manila, Filipina pada tanggal 1 Disember 2022 yang lepas, ia tersenarai sebagai salah satu acara anugerah yang paling dinantikan di rantau ini.

Manakala, siri drama ‘She Was Pretty’ lakonan Alvin Chong tersebut adalah drama yang ditayangkan di platform digital VIU. Ia merupakan versi Bahasa Malaysia yang diadaptasi dari siri drama asal Korea dengan judul yang sama.

Ia menampilkan bintang-bintang popular Malaysia seperti Aiman Hakim Ridza, Diana Danielle dan juga Daniella Sya selain Alvin Chong sendiri. Dalam drama tersebut Alvin memainkan watak sebagai Ashraff.

Ternyata lakonannya berjaya memberikan kesan sehingga memenangi anugerah Persembahan Pelakon Pembantu Lelaki Terbaik – Digital dan mengalahkan pesaing-pesaingnya dari negara jiran berdekatan serta dari Malaysia juga.

Calon-calon lain bagi kategori tersebut adalah Giulio Parengkuan dari Indonesia melalui siri Pertaruhan The Series serta rakan senegara Izzue Islam melalui drama Ganjil.

Anugerah berprestij yang mengiktiraf hasil kerja seni dunia televisyen rantau Asia ini merupakan acara tahunan dan kerap menyaksikan pencalonan nama-nama terbesar di benua Asia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iskandar Projector Band Dan Jasper Disatukan Dalam Lagu ‘Katakan Pada Dia’

Iskandar Zulkarnain atau lebih mesra dikenali sebagai Iskandar Projector Band merupakan seorang vokalis yang tidak asing lagi dalam industri muzik tanahair.

Iskandar yang dikenali dengan vokalnya yang tinggi dan nyaring, kali ini dia berjaya meriliskan sebuah lagu duet iaitu ‘Katakan Pada Dia’ bergandingan dengan seorang pelakon dan penyanyi berbakat, Jasper Supayah.

Iskandar sebelum ini telah melancarkan lagu solonya yang berjudul Indah Intan pada Mac yang lalu. Difahamkan, Iskandar juga telah berjaya menempa nama bersama dengan Projector Band suatu ketika dahulu.

Jasper James Supayah, seorang penyanyi wanita yang berbakat besar dalam bidang nyanyian ini turut berbakat dalam bidang lain yang diterajuinya iaitu sebagai seorang TV Host dan juga pelakon dalam industri seni tanahair.

Menerusi bidang nyanyian, Jasper pernah mencipta nama dengan menjadi salah seorang finalis dalam AXN ASIA’S GOT TALENT ‘Superstar Me’ 2014 dan berjaya menyertai Akademi Fantasia 2016.

Lagu berjudul Katakan Pada Dia ini dihasilkan sebagai Original Soundtrack (OST) bagi drama terbaharu terbitan Kalam Ariff Holdings Sdn Bhd yang bakal menerangi kaca televisyen akan datang, Drama Katakan Pada Dia.

Drama bersiri 26 episod ini diadaptasikan daripada sebuah novel popular terbitan Dewan Bahasa Dan Pustaka Malaysia, Selendang Anum karya Prof. Dr. Lim Swee Tin.

Drama Katakan Pada Dia arahan Mohd Fazli Yahya (Pali Yahya) ini menampilkan lakonan hebat Izzue Islam, Nina KSC, JC, Janet Khoo, Ooi Liang Chia, selaku watak utama turut dibantu oleh Amyza Aznan, Wanns Ahmad, Silfeny Osman, Hasmitha Selvam, Shazia Rozaini, Sugeindhiran dan ramai lagi.


“Nak Ganti Bilal Ke?” – Gambar Umrah Noorkartini Bersama Ameera Khan Jadi Bualan Netizen

Ibu kepada selebriti terkenal Noor Neelofa iaitu Datin Noor Kartini sebelum ini memaklumkan bahawa dia akan berangkat ke Tanah Suci Mekah bagi menunaikan ibadah umrah.

Menerusi hantaran di Instagram yang lepas, Noor Kartini memaklumkan pemergian dia ke rumah Allah ditemani anak perempuannya, Ameera Khan.

Noor Kartini memohon orang ramai mendoakan agar dirinya dan Ameera mendapat umrah yang mabrur serta dipermudahkan urusan ketika di sana.

Terbaru di Instagram milik Noor Kartini, dia ada kongsikan beberapa keping gambar memori dan video bersama Ameera Khan di Madinah.

Dalam gambar tersebut, kelihatan Ameera menutup muka dan berpaling dari kamera dan tiada satu gambar yang menunjukkan mukanya.

Melihat diruangan komen, gambar tersebut mendapat perhatian netizen. Ramai yang memuji dan bersangka baik dengan cara Ameera untuk mengelak daripada wajahnya kelihatan

Malah, ada juga segelintir netizen yang memberikan komen kononnya tindakan Ameera mengelak dari wajahnya kelihatan sama seperti Bilal yang merupakan anak Neelofa.

Bukan itu saja, netizen juga turut mendoakan supaya Ameera akan terus istiqhomah dan mendoakan kebaikan untuknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pesan Lufya Omar Buat Puteri Sarah Raih Tanda Setuju Netizen- “Sampai Bila Nak Merana Kan?”-

Kontroversi rumah tangga melibatkan pengarah terkenal, Syamsul Yusof dan pelakon Puteri Sarah Liyana semakin hangat diperkatakan.

Menurut BH Online, sebelum ini pelakon Puteri Sarah Liyana memberi bayangan suami, Syamsul Yusof dan orang ketiga yang didakwa sebagai perosak rumah tangganya, Ira Kazar sudah berkahwin.

Atas kejadian tersebut, dia berkata, dia reda dengan apa sahaja yang ditakdirkan, pada masa sama mengharapkan keadilan untuk diri dan dua cahaya matanya.

Terbaru, di Instagram miliknya, Puteri Sarah memuat naik satu video tutorial ‘make up’ sambil mengajuk kata-kata yang berkaitan dengan syarat untuk golongan suami jika ingin memiliki isteri kedua dan seterusnya.

Malah Puteri Sarah turut bertanyakan kepada netizen jika ingin memiliki isteri lebih dari seorang perlulah ada syarat dan berkemungkinan syarat itu lebih dari apa yang di ajuknya.

Video yang dimuat naik tersebut mendapat perhatian ramai dari golongan netizen dan rakan selebriti dan salah seorang daripadanya adalah Lufya Omar.

Dulu aku suruh engkau bertahan kan… sekarang aku rasa .. kau dah kene buat keputusan untuk kebahagiaan diri kau sendiri dulu baru fikirkan yang lain. Sampai bila nak merana kan. You deserve to be happy with someone who can appreciate you.

Tulis Lufya, pada mulanya dulu dia akan menasihati Puteri untuk bertahan, tetapi sekarang ini Puteri selayaknya mendapat kebahagian dengan orang yang menghargainya.

Komen Lufya tersebut mendapat persetujuan dari netizen dan tanda suka dari hampir tiga ribu pengguna Instagram.


Impian Ratu Cantik Vivienna Teroka Dasar Laut Jadi Kenyataan

Diserang panik kerana tangki oksigen tidak berfungsi secara normal sewaktu menyelam di dasar laut. Itu antara pengalaman ngeri buat pengacara juga ratu cantik, Vivienna Alfred atau Vivi sewaktu penggambaran program Deep C.

Deep C yang diterbitkan Peak Project mula ditayangkan pada 24 Disember ini, setiap Sabtu, jam 9.30 malam di TV Okey (Astro Saluran 146) sebanyak 13 episod berdurasi 30 minit. Ia berkisar meneroka keindahan dasar laut di Malaysia.

Bergelar ratu cantik, Vivi, 25, yang juga pemenang tempat kedua Miss Grand Malaysia 2022 sentiasa idamkan cabaran lasak untuk dirinya. Minatnya terhadap aktiviti menyelam bertitik-tolak sejak empat tahun lalu selepas mencuba aktiviti terjun udara.

“Pada 2018, saya lakukan terjun udara di Dubai dan ia antara pengalaman paling menyeronokkan dalam hidup saya. Dapat melihat keindahan bumi dari pandangan udara ketika itu sangat menakjubkan.

“Justeru, saya berfikir suatu hari nanti wajib meneroka keindahan dasar laut pula bagi melihat sisi lain dunia pula. Aktiviti menyelam memang sentiasa dalam senarai wajib cuba saya dan akhirnya dapat realisasikannya menerusi Deep C,” katanya.

Menurutnya, terbabit penggambaran Deep C sambil berkongsi ilmu serta pengalamannya kepada penonton adalah sebuah pencapaian yang cukup besar maknanya sepanjang berada dalam industri hiburan.

Baginya, setiap program memiliki kekuatan tersendiri dan bukan sekadar program ‘kosong’. Deep C baginya bukti terdekat bahawa sesebuah program mampu memberi tunjuk ajar mendalam serta menyumbang sesuatu kepada masyarakat.

Persiapan dilakukan Vivi sebelum memulakan penggambaran juga dibuat dengan sangat teliti. Dia perlu siapkan aspek fizikal dan mental kerana aktiviti menyelam menuntut tenaga yang cukup selain sangat memenatkan.

“Apabila berada di dasar laut, masa berlalu dengan begitu pantas dan tanpa disedari, kita sudah terlalu letih bila kembali ke permukaan. Sekali menyelam ambil masa sekitar 45 minit dan saya lakukannya sebanyak dua atau tiga kali setiap hari.

“Ada masa, secara mentalnya saya rasa tidak melakukan tugasan itu sebaiknya. Sebagai pengacara, bahkan mana-mana artis, pelakon, selebriti pun kena sentiasa konsisten memberikan hasil kerja terbaik sebaik kamera mula ‘rolling’,” katanya.

Berkongsi lanjut mengenai pengalaman yang takkan dilupakan sewaktu penggambaran, Vivi berkata setiap penyelam perlu bijak mengendali rasa panik apabila berdepan masalah teknikal sewaktu berada di dasar laut.

“Ada satu hari, tangki oksigen saya tidak berfungsi secara normal sewaktu sudah berada di dasar laut. Saya tidak boleh bernafas sekali gus sangat panik dan mahu cepat-cepat naik ke permukaan laut tanpa ikut prosedur betul.

“Mujur jurulatih selam saya ketika itu sangat profesional menangani situasi terbabit dan segalanya dapat diselesaikan secara baik ketika itu. Memang satu pengalaman yang membuka mata saya,” katanya.

Apapun, di sebalik cabaran tertentu dan rasa letih, Vivi menyifatkan pengalaman menyelam sehingga dasar laut sangat berbaloi. Menikmati sendiri keajaiban di sudut berbeza dunia adalah pengalaman tidak terbanding harganya.

“Paling menyeronokkan apabila dapat melihat dan mendalami sendiri keunikan makhluk di dasar laut. Setiap lokasi menyelam memiliki keunikannya yang berbeza-beza. Saya tidak sabar penonton melihat sendiri keunikan itu,” katanya.

Vivi juga berharap Deep C bakal membuka mata ramai bahawa ia bukan sekadar program menyelam semata-mata. Sebaliknya, ia merangkumi banyak aspek yang akan memberi pendidikan seperti melindungi keindahan laut kita.

“Program ini menyeronokkan selain sangat informatif. Ia berkongsi mengenai topik tarikan pelancongan, latar belakang bersejarah, pengalaman mengenai budaya, kesedaran isu tertentu, perubahan iklim, projek perlindungan dan pemulihan berkaitan penjagaan laut,” katanya.

Deep C diarahkan Sherry Sidek, Hafiz Baharuddin (fotografi), Rizal Rahman (skrip), Rizal Busu (audio), Eddy Aidil, Hafiz Razman, Hifzan Asmad (kamera), Mior (penyunting), dan Cloud Pictures Sdn. Bhd. selaku pengurus produksi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Safiey Illias Beri Pesanan Buat Netizen Mengenai Isu Ebit Lew Dan PU Azman

Semua sedia maklum, sekarang ini hangat diperkatakan mengenai kes yang melibatkan Ebit Lew dan juga PU Azman.

Menurut Astro Awani, Ebit Lew pada 18 Februari lalu didakwa atas 11 pertuduhan termasuk dakwaan mengaibkan kehormatan seorang wanita berumur 41 tahun di Tenom.

Manakala PU Azman yang lebih dikenali sebagai Cik Man, dituduh atas pertuduhan ke-11 dan 12, di Mahkamah Sesyen di sini, pada Khamis, melakukan amang seksual fizikal terhadap seorang pelajar lelaki berusia 17 tahun, lima tahun lalu.

Atas kejadian dan dakwaan tersebut, ramai pihak dan netizen yang menyuarakan pandangan mengenai kes ini, malah ada juga segelintir yang mula memberikan kata-kata kesat dan tidak manis kepada kedua-duanya.

Melihat di Instagram, Safiey Illias turut menyuarakan pendapatnya mengenai isu tersebut. Tulisnya, dia merasa sedih apabila membaca komen-komen dari netizen yang mula memberikan kutukan terhadap kedua-dua individu tersebut.

Jelasnya, selagi hakim tidak membuat keputusan seseorang itu bersalah, maka seseorang itu masih belum dibuktikan bersalah, cuma dituduh sahaja.

Safiey juga turut rasa terkilan kerana disebabkan satu isu yang sedemikian, kedua-dua ikon ini yang banyak membantu, membuat kebaikan dan menderma terus dijatuhkan hukum dan dilupakan jasa mereka yang banyak sebelum ini kepada netizen.

Perkongsian Safiey tersebyt mendapat pelbagai reaksi positif dari pengguna Instagram. Ramai yang bersetuju dengan apa yang disuarakan oleh Safiey tersebut.

Akhir penulisan, Safiey berpesan kepada semua untuk lebih baik berdiam daripada berkongsikan perkara-perkara yang berbaur fitnah.


Ramai Tak Tahu, Rupanya ‘Avatar: The Way of Water’ Diinspirasikan Dari Suku Bajo Indonesia

Ramai yang tidak tahu, filem Avatar kedua, Avatar: The Way of Water, diilhamkan oleh kumpulan etnik di Indonesia.

Sandiaga Uno selaku Kementerian Pariwisata dan Ekonomi Kreatif Republik Indonesia berkongsi fakta tentang keindahan alam dan suku kaum di Indonesia yang menjadi inspirasi pengarah filem kedua Avatar itu.

Dimaklumkan, James Cameron berkata, filem Avatar: The Way of Water diilhamkan oleh suku kaum Metkayina yang juga berasal dari suku kaum di Indonesia.

Dalam temu bual bersama dengan National Geographic, Cameron mendedahkan bahawa dia telah melakukan beberapa penyelidikan untuk mewujudkan puak penguasa laut, Metkayina.

James Cameron turut mengakui mendapat inspirasi daripada Metkayina yang juga berasal dari salah satu suku kaum di Indonesia iaitu Suku Bajo.

Diketahui, suku Bajo terkenal sebagai masyarakat yang lasak di laut. Malah suku kaum Bajo mempunyai kebolehan menyelam tanpa menggunakan peralatan dan mampu bertahan sehingga 13 minit di dalam laut walaupun dengan kedalaman sehingga 60 meter.

Di samping itu, beberapa kajian menyatakan bahawa telah berlaku perubahan dalam keadaan biologi orang Bajo. Ukuran paru-paru suku Bajo dikatakan lebih besar dari ukuran umumnya sehingga dapat tinggal di laut lebih lama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


BCL Pakai Baju Macam Seluar Jeans? Peminat Rasa Aneh, Rupanya Dari Jenama Kontroversi

Bunga Citra Lestari atau yang biasa dipanggil BCL kini menarik perhatian umum kerana pakaian yang dipakainya ketika menjadi juri di dalam program realiti nyanyian terkenal di Indonesia. Fesyen pakaian itu dianggap oleh netizen sebagai ganjil.

Dalam foto yang dimuat naik ke akaun Instagram @bclsinclair, isteri kepada Allahyarham Ashraf Sinclair itu dilihat memuat naik beberapa keping gambar menunjukkan dirinya memakai pakaian denim.

Baju yang BCL pakai sebenarnya macam seluar, tapi dipakai sebagai top. Diketahui pakaian tersebut merupakan salah satu produk jenama fesyen terkenal, Balenciaga.

Sehingga kini, foto itu mendapat 271 ribu likes daripada netizen.

Dalam komen mereka, netizen berkata pakaian itu sesuai untuk dipakaikan BCL. Lainlah jika mereka yang memakai pakaian ini pasti kelihatan seperti sampah.

Namun, tidak sedikit netizen yang mengecam BCL kerana masih memakai pakaian jenama Balenciaga. Sebabnya, di luar negara jenama itu telah dikritik kerana kontroversinya.

Apa-apa pun, BCL tetap cantik walau pakai gaya fesyen apa-apa pun. Apa komen anda, adakah anda rasa cantik dengan mengenakan fesyen sebegini?


Full House! Jom Lihat Foto-foto Sekitar Acara Pertemuan Park Eun-bin Bersama Peminat di KL

Jelajah pertemuan peminat Asia pertama Park Eun-bin “EUN-BIN NOTE: BINKAN” telah berjaya mendapat sambutan luar biasa dari peminatnya di Kuala Lumpur. Untuk info, ini merupakan acara pertemuan peminat yang diadakan di 6 bandar dalam tempoh 3 bulan, bermula dengan Seoul, Bangkok, Singapura, Tokyo dan Kuala Lumpur.

Pada 24 Disember yang lalu merupakan persembahan terakhir yang diadakan di Kuala Lumpur. Park Eun-bin menarik perhatian dengan kostum berwarna merah, hijau dan putih seolah-olah mengikut tema perayaan hari natal dan nyanyian lagu bersama peminat menjadikan malam Ambang Krismas lebih istimewa.

Jom lihat beberapa foto sekitar pertemuan peminat Asia pertama Park Eun-bin di StarXpo Centre, KWC KL.

Pada akhir persembahan, Park Eun-bin berkata,

Nama Park Eun Bin mula dikenali ramai setelah membintangi drama “The King’s Affection” dan “Extraordinary Attorney Woo”, bahkan kedua dramanya ini mendapat perhatian peminatnya di Malaysia.. Jadi, tidak hairanlah kenapa peminat di Malaysia begitu teruja untuk berjuma dengannya.

Jutaan terima kasih diucapkan kepada penganjur, Trumpet International kerana memberikan peluang ini kepada Team Murai untuk menyertai acara ini.


Ayda Jebat Terima Lamaran Skechers

Jenama global dalam rangkaian koleksi sukan dan gaya hidup yang cukup terkenal, Skechers, dengan bangganya mengumumkan Ayda Jebat sebagai Duta Jenamanya untuk Malaysia.

Penampilan rasmi pertama Ayda Jebat akan menjadi kempen utama untuk siri terbaharu Skechers California Pack. Bergembira dengan pelantikan itu, Ayda Jebat berkata,

“Ini adalah penghormatan saya untuk menjadi Duta Jenama Skechers Malaysia yang baharu. Sebagai seorang pelakon, penyanyi dan ibu, saya mementingkan keselesaan daripada segala-galanya dan Skechers benar-benar pilihan saya. Jenama ini membantu menemui sisi berbeza saya, dan saya begitu bersyukur.”

Sekadar info, Ayda merupakan bekas peserta Akademia Fantasia musim kesembilan, Ayda mula dikenali dan menjadi popular menerusi drama yang pernah hits suatu ketika dahulu iaitu seperti Rindu Awak 200% (2014) dan Suami Sebelah Rumah (2015).

Dengan enam warna masing-masing untuk lelaki dan wanita, warna tersebut memaparkan penjajaran unik kedinamikan dan ketenangan yang membangkitkan estetika California yang mudah digayakan.

Skechers Sport Court 92 direka bentuk dengan bahagian atas kulit yang licin, termasuk jari kaki, sisi dan panel tumit, serta dengan logo Skechers timbul di bahagian tepi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Merangkak Lah Kamu Di Sana Cari Aku”- Nourul Tak Maafkan Netizen Yang ‘Mengata’

Berniat hanya untuk  meraikan ibu dan bapa mentuanya, namun netizen telah tersalah anggap dengan penyanyi Nourul. Terdahulu,Nourul atau nama sebenarnya Noorulhuda Abdul Wahab dilihat meraikan sambutan Krismas seperti yang dikongsikannya di Instagramnya.

Walaubagaimanapun, beberapa netizen mempersoalkan imannya sebagai orang Islam.  Kemudian Nourul menjelaskan kepada semua peminatnya bahawa dia dan keluarga sekadar meraikan kegembiraan dengan memberi hadiah memandangkan kedua mentuanya juga tidak lagi terlalu mengamalkan ajaran Kristian.

Mungkin rasa terluka dengan dengan pelbagai tuduhan dan kecaman netizen, Nourul tidak dapat memaafkan kepada semua menuduhnya. Dalam muatnaik terbarunya di Instagram, Nourul juga menyelar sesetengah pihak yang bertudung dan juga beribadah namun masih mengumpat dan mengeji orang lain.

Terdahulu, Nourul berkongsi video tangkap layar beberapa netizen yang mengemukakan permohonan minta maaf kepadanya. Namun Nourul enggan untuk menerima permohonan maaf mereka.

Untuk info, sejak September tahun lalu, Nourul sekeluarga membuat keputusan untuk berpindah dan menetap di pulau peranginan Bali, Indonesia demi pendidikan dan masa depan anak-anaknya.


“Penipuan!!” – Aznil Nawawi Berang Wajah Digunakan Dalam Iklan Palsu Sebuah Produk

Pengacara tersohor, Datuk Aznil Haji Nawawi meluahkan rasa berang terhadap peniaga yang tidak bertanggungjawab telah menyunting fotonya untuk mempromosikan produk tanpa kebenaran.

Menerusi hantaran di Instagram, Datuk Aznil Haji Nawawi atau lebih dikenali sebagai Pak Nil memuatnaik iklan palsu yang menggunakan wajahnya sambil memegang stoking kesihatan, serta menitipkan pesanan buat orang ramai untuk tidak terpedaya dengan iklan palsu berkenaan.

“Penipuan!! Korang jangan tertipu dengan hantu stokin ni!!.”-Tulis Pak Nil

A post shared by Datuk Aznil Hj Nawawi (@aznilnawawihm)

Tinjauan Murai My di ruangan komen mendapati rata-rata peminat dan rakan selebriti turut memberikan pandangan mereka, malah ada yang menyarankan Pak Nil mengambil tindakan undang-undang terhadap pihak yang tidak bertanggungjawab tersebut.

“Depa ni memang kuqang jaq! Menega dengan menipu! Macam tu la saya kena sebelum ni.”-Rozita Che Wan

“Kurang hajarnya diorang. Saman je Pak Nil.”-Fizo Omar

“Take action against them Uncle.”-Nabil Mahir

“Di FB Pak Nil, bersepah dah, nasib baik tak terjebak, CTDK & Dr Sheikh Muszaphar pun kena. Adoii depa ni.”-Normala Samsudin

“Macam-macam cara ek orang nak menipu sekarang. Nanti bila nampak artis yang promote, orang mula la percaya fi beli produk tu.”

“Pelik gak kenapa Pak Nil jadi duta stokin sedangkan Pak Nil sendiri pun jarang pakai stokin. Pandai diorang ni edit.”

Orang ramai diminta berhati-hati agar tidak menjadi mangsa penipuan produk yang menggunakan iklan palsu…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Macam Angelina Jolie Dengan Brad Pitt Vibes”- Reen Rahim Kongsi Video Pre-Wedding

Umum mengetahui artis Malaysia, Reen Rahim atau nama sebenar Noreen Ashikin Abdul Rahim telah sah bergelar isteri kepada Ahmad Nur Hazim Zainal Abidin dengan sekali lafaz sabtu lalu. Reen telah berkongsi satu video perjalanan perkenalan bersama suaminya di tiktok miliknya, @reenrahimmy dan video tersebut telah membuat para netizen tak keruan melihat penampillanya dalam video itu.

#hazreentilljannah @Hazimzainal4894 📸 @thelova.co Outfit : @Maglifestyle M.U.A : @renryzam7 @renryzam_kualalumpur

♬ original sound – Reenrahim – Reenrahim

Menerusi video yang dikongsi, Reen telah menceritakan sedikit sebanyak perjalanan kisah perkenalannya bersuami. Menurutnya, hampir 2 tahun dia dan suami ego dan menyorokkan perasaan masing-masing sehinggalah tiba satu hari yang mana mereka berdua bersatu hati. Tambahnya lagi, dia merasakan pasangannya itu adalah orang yang tepat untuknya.

Menjengah ke ruangan komen video tersebut, ramai yang teruja dengan video pre-wedding Reen sehinggakan mereka mengatakan penampilan Reen dan suami seumpama Angelina Jolie dan Brad Pitt. Bukan itu sahaja, mereka turut memuji video tersebut sebuah video yang gempak dan ada vibes Bollywood.

Style gila cok..macam angelina jolie dengan bradpit vibes

Sekadar info, sebelum memulakan kerjaya lakonan, Reen Rahim memulakan kerjaya awalnya sebagai pendandan rambut. Pada awal 2012, beliau menjuarai rancangan pencarian bakat baharu dalam bidang lakonan, Pilih Kasih musim ketiga terbitan Radio Televisyen Malaysia (RTM). Lakonan TV pertamanya ialah menerusi watak Elia dalam drama Aku Tak Percaya Cinta yang disiarkan di TV3.


Isu Orang Melayu Sambut Krismas, Rozita Che Wan Luah Rasa Sebak!

Isu warga Muslim yang turut menyambut sambutan Hari Natal atau Krismas sentiasa menjadi perbualan ramai pada setiap tahun.

Pelakon dan usahawan, Rozita Che Wan atau mesra disapa sebagai Che Ta menerusi Insta Stories meluahkan rasa sebak melihat warga Melayu yang “acah” mahu menjadi ‘orang putih’ dengan menyambut Hari Krismas serta bermain dengan anjing walaupun beragama Islam.

“Sedihnya bila tengok orang Melayu ni acah-acah nak jadi orang putih, nak sambut Krismas, main-main dengan anjing, walaupun beragama Islam!.”-Tulis Che Ta

Tambahnya lagi, pelakon drama Kiah Pekasam ini turut menitipkan doa agar individu yang terlibat diberikan hidayah.

“Allahuakbar.. Moga ada hidayah lah untuk mereka..”-Tulis Che Ta

Dalam perkembangan lain, isu dikecam meraikan hari Krismas turut terpalit kepada penyanyi, Nourul Depp. Baru-baru ini telah disalah anggap oleh netizen yang mempersoalkannya meraikan sambutan Krismas seperti yang dikongsikan di media sosialnya.

Jelas Nourul, dia dan keluarga sekadar meraikan kegembiraan dengan memberi hadiah memandangkan kedua-dua mentuanya juga tidak lagi terlalu mengamalkan ajaran Kristian.


“Basah Tangan Member”-Video Bayi Perempuan Fizo Omar ‘Pinjam’ Jari Rakan Buat Netizen Terhibur!

Perkongsian terkini pelakon kacak, Fizo Omar mengenai gelagat bayi perempuannya, Wan Khaleeda Wan Hafizol telah mencuri perhatian ramai di media sosial.

Menerusi video yang dimuatnaik di Instagram, memaparkan gelagat Wan Khaleeda yang dilihat dengan selamba menghisap jari rakan di sebelahnya tanpa menyedari jari berkenaan bukanlah miliknya.

“Cer tengok last-last apa dia buat. Pinjam jari kawan, layan jap. Korang rasa dia tahu tak tu bukan jari dia. I don’t care, your jari is so good. Gelak puas dapat buli kawan.”-Tulis Fizo Omar

Rata-rata netizen dilihat membanjiri ruangan komen hantaran Fizo, menunjukkan rasa terhibur melihat gelagat comel bayi perempuan pelakon filem Isyarat Cinta, malah turut mendapat respon oleh isterinya, Fazeera Nazri Azrai.

“Hish hahahha anakku ni.”-Fazeera Nazri Azrai

“Aah lah dia ingat jari dia..Member sebelah dah kehairanan bila nak bagi balik tangan dia tu 😂😂😂.”

“Hahaha member tu macam terpaksa rela 😂😂 .”

Sekadar info, Fizo Omar dan Fazeera Nazri Azrai mendirikan rumah tangga pada Oktober 2021 setelah lebih setahun berkenalan. Pasangan ini dikurniakan seorang cahaya mata perempuan, Wan Khaleeda pada Jun 2022.

Sebelum itu, Fizo Omar pernah mendirikan rumah tangga dengan usahawan, Mawar Kawin pada November 2013, namun bercerai pada 10 Julai 2019. Hasil perkongsian hidup, mereka dikurniakan seorang anak perempuan, Wan Maryam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Part Ini Yang Best Bila Staycation 2H1M Di DoubleTree By Hilton Shah Alam i-City!

Kembali dalam episod jalan-jalan ke mana lagi kali ini… Miss Murai bawakan kamu quick staycation di DoubleTree by Hilton Shah Alam i-City!

Mungkin ada yang tanya kenapa dekat dan bukannya di pusat peranginan seperti pulau atau luar bandar? Mari Miss Murai kongsikan, destinasi kali ini jaraknya lebih dekat dan berada dalam bandar kerana Miss Murai hanya inap selama 2  hari 1 malam (2H1M) sahaja. Sangat singkat dan tak mahu buang masa untuk habiskan di jalan.

Nak tahu apa yang Miss Murai lakukan sepanjang 2H1M di DoubleTree by Hilton Shah Alam i-City? Baca di bawah…

Hotel ini menarik perhatian Miss Murai kerana ia terletak di tengah-tengah i-City. Dan hotel ini juga menawarkan 300 ruang bilik yang mesra, akses mudah ke tarikan serta kemudahan yang berdekatan. Kalau rasa malas nak keluar dari hotel, kamu juga boleh lihat pemandangan luas Shah Alam menerusi tingkap bilik saja. Paling best boleh nampak taman tema i-City tau!

Bukan itu saja, kamu juga boleh berjalan kaki ke Central i-City iaity pusat beli belah yang terletak bersebelahan hotel ini, ruang salji dengan arca ais di SnoWalk dan taman air WaterWorld @ i-City.

Untuk tarikan pelancongan yang lain, kamu boleh kunjungi Masjid Biru, Taman Kesenian Islam dan Muzium Sultan Alam Shah yang perlu menaiki kenderaan dalam jarak terdekat.

Hari Pertama: Sebaik sahaja tiba di DoubleTree by Hilton Shah Alam i-City, Miss Murai disambut baik dan mesra oleh petugas di hotel berkenaan. Proses untuk daftar masuk sangat mudah dan laju. Dan ketika ini, Miss Murai diberi biskut cip coklat iaitu signature hotel ini.

Miss Murai diberi bilik King Deluxe Suite, di mana bilik ini menggunakan kunci digital untuk membukanya. Sebaik melangkah masuk ke dalam bilik ini, memang tergamam lihat keluasannya (43sqm), cukup luas untuk pasangan atau keluarga dengan seorang anak kecil.

Dalam bilik ini terdapat bidai elektronik, ruang kerja khusus, TV, akses internet; jubah mandi, shower, tab mandi, mesin espresso, ruang makan dan tamu serta peralatan mandian mesra alam.

Bagi pemandangan bilik pula, Miss Murai mendapat bilik yang berhadapan dengan taman tema i-City. Memang best pada waktu malam kerana dapat melihat lampu-lampu dari taman tema tersebut.

Selepas daftar masuk dan meletakkan barang di bilik, Miss Murai terus turun ke bawah untuk ke Central i-City. Hanya berjalan kaki sekitar 5-10 minit saja, Miss Murai berjalan sambil mencuci mata dalam pusat beli-belah ini.

Sekitar pukul 6:45 petang, Miss Murai kembali ke hotel untuk nikmati makan malam di Tosca Trattoria Italiana. Buat yang tertanya-tanya, Tosca Trattoria Italiana adalah restoran Itali yang menawarkan pelbagai menu Itali yang popular. Di sini, Miss Murai menikmati beberapa hidangan seperti:

Apa yang boleh Miss Murai katakan, Tosca Trattoria Italiana ini adalah restoran yang sesuai untuk mereka yang menginginkan suasana yang tenang, tak bising dan lebih privasi.

Hari Kedua: Pada hari terakhir, Miss Murai mulakan hari dengan sarapan pagi di restoran Makan Kitchen. Ada banyak pilihan di sini bermula dari makanan Melayu, Cina, India dan Barat. Ikut tekak dan perut masing-masing. Bagi Miss Murai sendiri, antara menu yang dijamah semasa sarapan pagi adalah nasi lemak, daging rendang, dim sum, pau, yogurt, jus, penkek dan banyak lagi. Memang sedap dan puas hati!

Selepas selesai menjamah sarapan pagi, Miss Murai mengambil peluang untuk ‘melawat’ ke beberapa fasiliti menarik dalam hotel ini seperti kolam renang, gim, spa dan Lounge Axis.

Psst… Di Lounge Axis, kamu boleh nikmati juadah dan makanan ringan tau seperti kopi, biskut dan pastri.

Selepas puas meneroka seluruh  hotel ini, Miss Murai kembali ke bilik untuk bersiap-siap daftar keluar pada pukul 1 petang.

Apa yang  boleh Miss Murai katakan, quick staycation ini memang sangat diperlukan memandangkan ianya tak jauh dari rumah Miss Murai, tarikan pelancong dan berada dalam bandar. Bukan itu saja, lokasi yang strategik ini juga sesuai untuk pengunjung yang mempunyai keluarga, selain mereka yang datang secara berpasangan atau atas urusan kerja.

Kalau berminat nak inap di DoubleTree by Hilton Shah Alam i-City macam Miss Murai, kamu boleh pergi ke [SINI].

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.